text:
2 февраль – Рәсәйҙә Хәрби дан көнө, немец-фашист ғәскәрҙәрен Сталинград ҡалаһы янында тар-мар иткән тарихи көн. Сталинград һуғышы 1942 йылдың 17 июлендә башланып, 1943 йылдың 2 февраленә тиклем бара, 200 көндән артыҡ дауам итә. Был һуғышта 1 миллион 129 мең совет һалдаты һәләк була. Ваҡиға тарихҡа иң ҡан ҡойғос, иң масштаблы һуғыш, дәһшәтле көндәр булараҡ инеп ҡалған. Күпме генә ваҡыт үтһә лә, быны оноторға хаҡыбыҙ юҡ.
Быйыл Сталинград һуғышында еңеүебеҙҙең 75 йыллығын билдәләнек. Беҙҙең быуын һуғышты киноларҙан ҡарап, ололар һөйләүен тыңлап, китаптарҙан уҡып ҡына белә. Ә ул саҡтағы балалар иңенә ниндәй ауырлыҡ төшкәнен күҙ алдына ла килтереүе ҡыйын. Хәл иткес алышта совет һалдаттары батырлыҡ һәм ҡаһарманлыҡ күрһәтә. Ә бит Сталинградты алып, Волга аша сығып, артабан илебеҙҙең Уралға тиклем һуҙылған территорияһын яуларға теләй дошман. Гитлерҙың 1942 йылдың 25 июленә тиклем Сталинградты баҫып алырға тигән бойороғон үтәү өсөн фельдмаршал Паулюс етәкселегендә немец ғәскәрҙәре аяу белмәй һуғыша. Тик совет һалдаттары Ватаныбыҙҙың бер ҡарыш ерен дә бирмәй, дошманды Волга аша сығармай. Дәһшәтле һуғыш беҙҙең һалдаттарҙың еңеүе менән тамамлана.
Гимназиябыҙҙа хәрби-патриотик темаға күп саралар ойошторола. Быйыл да бай йөкмәткеле, йәш быуынға илһөйәрлек тәрбиәһе бирерлек байрамдар, осрашыуҙар үткәрелә. Февраль башында өлкән синыф уҡыусылары өсөн Сталинград ҡалаһын азат итеүгә арналған кисә булды. Зәйнәб Биишева урамында урынлашҡан 2-се моделле китапхана хеҙмәткәрҙәре тарих уҡытыусыһы Гөлниса Ишмөхәмәт ҡыҙы Мәхийәнова менән берлектә гимназистар өсөн фәһемле осрашыу үткәрҙе. Улар уҡыусыларға Сталинград һуғышы, һалдаттарҙың батырлыҡтары тураһында һөйләне, шиғырҙар уҡыны, фильм күрһәтте. Осрашыу мәлендә Волгоград ҡалаһына сәйәхәт итеүемде иҫкә төшөрҙөм. Ғаиләбеҙ менән 2015 йылда Мамай ҡурғанында булғайныҡ. Алған тәьҫораттарым яңырып, тәнем земберләп китте. Йән өшөткөс, тетрәндергес урын был Мамай убаһы. «Мәңгелек ут», «Ил-Әсә», «Сталинград һуғышы панорамаһы» берәүҙе лә битараф ҡалдырмай. Һуғыш ваҡиғаларын тулыраҡ күҙ алдына баҫтырырға ярҙам итә.
Беҙ, гимназистар, илебеҙҙә башҡаса һуғыш булмаһын өсөн төрлө милләт халҡы дуҫ, татыу йәшәргә тейеш, тигән фекергә килдек. Сараны алып барыусы китапханасылар Әлфиә Зөфәр ҡыҙы Маннаповаға, Елена Владимировна Еремееваға оло рәхмәтебеҙҙе еткерәбеҙ.
Тарих – мәңгелек. Шуны онотмаһын ине кешеләр.
Аида ИГЕЛЕКОВА, X синыф уҡыусыһы.
Өфө ҡалаһы, Мостай Кәрим исемендәге 158-се башҡорт гимназияһы.


c: text/html

text:
Өфөлә Республика мәҙәни-спорт фестивале үтә
Өфөнөң Дим районында дәүләт махсус (коррекция) мәктәптәрендә, мәктәп-интернаттарҙа уҡыусыларҙың, башланғыс мәктәп-балалар баҡсаһында тәрбиәләнеүселәрҙең XI Республика мәҙәни-спорт фестивале үтә. Фестивалдә республиканың 38 муниципаль белем биреү мәктәбенән 200-ҙән артығыраҡ кеше ҡатнаша.
Ярышты асыу тантанаһында Башҡортостандан РФ Дәүләт Думаһы депутаты, Физик культура, спорт һәм йәштәр эштәре буйынса комитет ағзаһы, 13 тапҡыр Паралимпия чемпионы Рима Баталова, БР Мәғариф министры урынбаҫары Венера Вәлиева, Дим районы хакимиәте башлығы Зыфар Хәкимов ҡатнашты.
Фестиваль өс өлөшкә бүленә: спорт ярыштары, ижади конкурстар һәм «Ҡаршылыҡтар һыҙаты» туристик ярыштары.
Малайҙар һәм ҡыҙҙар төрлө күнекмәләр эшләү оҫталығын күрһәтергә тейеш. Шулай уҡ улар шахмат, шашка, өҫтәл теннисы һәм дартс ярыштарында ҡатнаша. «Ҡаршылыҡтар һыҙаты» этаптарына рюкзак тултырыу, «һаҙлыҡ-түңгәктәр», йүнәлеш алыу, бағана буйлап сығыу, палатка ҡороу, викторина һәм туристик йырҙар башҡарыу һынауҙары инә.
— Үҙем спорт кешеһе булғанғамы, үҙҙәрен күрһәтергә тырышҡан, еңеүгә ынтылған әүҙем балаларҙы күреүе бик тә ҡыуаныслы. Бында улар үҙҙәренә яңы дуҫтар таба аласаҡ. Балалар – улар беҙҙең киләсәгебеҙ, — тип билдәләне Рима Баталова.
Фестиваль 1 ноябрҙә еңеүселәрҙе бүләкләү тантанаһы менән тамамланасаҡ.

robotstxt: allowed

filter: keep


text:
Ел һәм ҡоштар!
Просмотров 183
- "Аҡбуҙат"та баҫылған:03-2018
-
- Рубрика:Әкиәттәр, Хайуандар илендә, Ҡоштар, Ҡырағай йәнлектәр
- Исеме:Ел һәм ҡоштар!
-
- Автор:Нәжиә ИГЕҘЙӘНОВА
-
- Район:
-
- Ауыл:
-
- Рәссам:Виктория ГАПТАРЬ
-
(Әкиәт)
Ылыҫлы урманда бер туған ике ҡош йәшәй. Ҡоштарҙың өлкәне йылтыр сөм-ҡара төҫтә. Ә уның һеңлеһе, аҡ менән ҡара төҫ аралашҡаны, ҙурлығы, килеш-килбәте, холоҡ-фиғеле менән өлкәненә ифрат оҡшаған. Туғандар бик татыу булғандар: күктә бергә осҡандар, ерҙә бергә йөрөгәндәр. Икеһе лә Елде яратмаған: «Ҡаршы иҫкәс, осоу ҡыйынлаша. Барыр урынға һуңлайбыҙ», — тиҙәр икән.
Ә Ел тиҙ генә күҙгә күренмәй. Ағас япраҡтарын, үлән-сәскәләрҙе әкрен генә һелкеткәндә, кешеләрҙең биттәрен, сәстәрен иркәләп, наҙлап ҡына һыйпағанда яндарында Ел барлығын беләләр.
Ҡоштар Елдән көлөргә, кәмһетергә ниәтләй.
— Мин дә, һеңлем дә һинән шәберәк осабыҙ! — тип маһайған ҡара Ҡош.
— Эшлекһеҙ! Һөнәрһеҙ! — тигән ала Ҡош. —
Кешеләргә бер файҙаң юҡ!
— Ә һинең кешеләргә ниндәй файҙаң бар? — Ел, оялып, иҫеүҙән туҡтаған.
— Кешеләр ер һөргәндә кәҫтәр аҫтынан ҡорттарҙы, селәүсендәрҙе юҡ итәбеҙ! — Ҡара Ҡош, маҡтанып, суҡышын өҫкә сөйөп ебәргән.
— Нисек «юҡ итәһегеҙ»? — Ел сикһеҙ ғәжәпләнгән.
— Ашайбыҙ! — Ике ҡош дәррәү ҡысҡырған.
Мине һөнәрһеҙ, тип түбәнһеттегеҙ. Әле минең йомшаҡ сағым — һеҙҙе йәлләп әкрен иҫәм. Бындай мәлемдә кешеләр мине «еләҫ ел» тип хөрмәтләй.
Ә бит минең яман саҡтарым да була — бурандарға әйләнәм дә ҡуям.
— Шунан ниндәй исемдәр тағалар? — Ҡоштар һаман көлөшә.
— Ҡарҙы нисек ҡыландырыуыма ҡарап, исемдәрҙең төрлөһөн ҡушалар. Ҡарҙы өйөрөп-өйөрөп уйнатһам, «өйөрмә буран» тиҙәр. Ә инде йә бала илағандай, йә бүре олоғандай тауыштар сығарып, ҡарҙы һис аямай туҙҙырһам, «ыжғыр буран» тигән атама тағалар.
Ҡарҙы һепертке менән саң-туҙан туҙҙырып һепергән һымаҡ уйнатырға тотонһам, «һепертмә буран» тиҙәр. Кешеләрҙең, ағастарҙың — һәммә нәмәнең — өҫтәренә еүеш ҡарҙы йәбештерһәм, «һырғаҡ буран» тигән исемгә лайыҡ булам.
Кешеләрҙең иң ҡурҡҡаны — аҡман-тоҡман. Күҙ асҡыһыҙ итеп ҡарҙы өйөрөлтөп-сөйөрөлтөп осорһам, «аҡман-тоҡман» тигән исем ҡушалар.
Минең дә кешеләргә, тәбиғәткә ярҙамым күп: сәскәләрҙең һәм ағас- ҡыуаҡтарҙың орлоғо булырға, емеш бирергә тейешлеләрен һеркәләндерәм; болоттарҙы ҡыуып килтерәм дә ямғыр яуҙырам. Ә һеҙ мине «һөнәрһеҙ, эшлекһеҙ» тип әрләйһегеҙ.
Ҡоштар, оялып, баштарын эйгән.
— Йә, хәҙер әйтегеҙ, мин ниндәй бурандарға әйләнә алам? — тип һораған еләҫ ел.
— Ғәфү ит, иҫтә ҡалманы. Ят исемдәрең бигерәк күп. Бары «ҡар-р» тигәнең генә хәтергә һеңде. Ҡар-р! Ҡар-р! — ҡоштар бергәләп шулай яуаплаған.
— Эшем күп! Һеҙ ҡар-р-ҡарғалар менән ваҡытымды сарыфланым.
И-и-и, ҡарғалар! — еләҫ Ел, ҡапыл ҡаты итеп иҫкән дә, ҡоштар эргәһенән юғалған.
Уның «ҡарғалар» тигәнен кешеләр һәйбәт ишеткән. Ошо мәлдән бирле ҡара төҫтәге ҡошҡа — «ҡара ҡарға», ә аҡлы-ҡараһына «ала ҡарға» тигән атама таҡҡандар.
Нәжиә ИГЕҘЙӘНОВА
Рәссам Виктория ГАПТАРЬ


text:
«Ижтимағи электрон гәзит» (i-gazeta.com) сайтында Ринат Ғәлимовтың онлайн-конференцияһы үтте
«Ижтимағи электрон гәзит» сайтында Башҡортостан Республикаһының Үҙйөрөшлө машиналарҙың һәм башҡа төр техниканың техник торошон күҙәтеү буйынса дәүләт инспекцияһы начальнигы Ринат Ғәлимовтың онлайн-конференцияһы тамамланды. 11.00 сәғәттән 12.00 сәғәткә тиклем барған конференция барышында ул «Ижтимағи электрон гәзит» сайтына килгән һорауҙарға яуап бирҙе. Ринат Ғәлимов йәмғеһе 40 тирәһе һорауға асыҡлыҡ индерҙе.
Сайттың баш битендә урынлашҡан «Башҡортостан Республикаһының Үҙйөрөшлө машиналарҙың һәм башҡа төр техниканың техник торошон күҙәтеү буйынса дәүләт инспекцияһы начальнигы Ринат Ғәлимовтың онлайн-конференцияһы» бүлегендә тейешле форма тултырып, i-gazeta.com сайтына инеүсе һәр кем һорауын бирә ала ине.
Онлайн-конференция «Ижтимағи электрон гәзит» һәм «Башинформ» агентлығы материалдарында сағылыш табасаҡ.


text:
18 июнь
18 июнь — григориан стиле буйынса йылдың 169-сы (кәбисә йылында 170-се) көнө. Йыл аҙағына тиклем 196 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
Халыҡ-ара
Милли
- Әзербайжан — Кеше хоҡуҡтары көнө.
- Мысыр — Эвакуация көнө.
- Сейшель Утрауҙары — Конституция көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Нәжмиев Тимерхан Сафуан улы (18.06.1923—2004), хужалыҡ эшмәкәре. Бөйөк Ватан һуғышында ҡатнашыусы. 1947—1951 һәм 1954—1987 йылдарҙа Башҡорт АССР-ы Илеш районының «Искра» колхозы рәйесе. БАССР-ҙың 6-сы сығарылыш Юғары Советы депутаты. Социалистик Хеҙмәт Геройы (1971). БАССР‑ҙың атҡаҙанған агрономы (1967).
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
Был көндө вафат булғандар[үҙгәртергә | вики-тексты үҙгәртергә]
- 1967 — Ишбулатов Рәхим Усман улы, рәссам, БАССР-ҙың атҡаҙанған сәнғәт эшмәкәре (1961).


text:
Урал йәне. Евразия йөрәге2-05-2018, 00:03 // Спорт һәм туризм // Баҫып сығарырға
Брендты Paradox Box компанияһы эшләгән, заказсыһы – республикабыҙҙың Туризм һәм эшҡыуарлыҡ буйынса дәүләт комитеты. Хәҙер бренд Terra Bashkiria тип атала. Уның девизы – “Урал йәне. Евразия йөрәге” – оло мәғәнәгә эйә. Ә биҙәлеше иһә башҡорт орнаменттарынан алынған.
– Күҙ алдыбыҙға ҡыҙыҡлы тарих баҫа, республикабыҙ брендҡа эйә була, – тине Рөстәм Зәки улы. – Шуны аңлайым, хатта бөгөнгө үҙенсәлекле һөйләшеүҙән һуң да һорауҙар буласаҡ, фекер алышыуҙар дауам итәсәк. Республикаға был бренд йәбешерме, ҡунаҡтар ниндәй уйҙа, нисек ҡабул итер, граждандарҙың ҡарашы бүтәнсә түгелме? Иң мөһиме – беҙ һеҙҙең менән бына ошо процестың шаһиты буласаҡбыҙ. Күптәр республикабыҙҙы яҡшы белә, һәр йәһәттән дә алдынғы төбәк тип ҡабул итә. Ысынлап та, ул – туристар өсөн ожмах мөйөшө. Әйткәндәй, совет заманында беҙҙең республика Мәскәү, Санкт-Петербург һәм башҡа ҡалаларҙан килгән сәйәхәтселәр өсөн изге урын һаналды.
Рөстәм Хәмитов студияның арт-директоры Илшат Байбурин һәм уның командаһына рәхмәт әйтте.
– Беҙ йәштәр менән, республиканы алға алып барыусылар менән, эшләргә тейешбеҙ. Улар брендты бик яҡшы аңлай. Өлкән йәштәгеләрҙең консерватив ҡарашта булыуы бәхәсһеҙ, – тине Рөстәм Хәмитов. – Бренд беҙҙең туристик базаларҙа, шифаханаларҙа, проспекттарҙа, китаптарҙа урын аласаҡ. Символдар һәм образдар аша тотош донъяға һәм илебеҙгә заман менән бергә атлауыбыҙҙы, донъяны бүтәнсә күреүебеҙҙе күрһәтергә тейешбеҙ. Күп быуатлыҡ тарихыбыҙҙы онотмайбыҙ, ата-бабаларыбыҙ – ғорурлығыбыҙ. Уның ҡарауы, киләсәк менән йәшәйбеҙ. Алға ҡарап фекер йөрөтөү, киләсәк һәм үҫеш – бына ошолар иң мөһиме.


text:
Республикала ял көндәрендә өс кеше батып үлгән
Үткән ял көндәрендә Рәсәй Ғәҙәттән тыш хәлдәр министрлығының Башҡортостан буйынса Баш идаралығында һыуҙа өс бәхетһеҙлек осрағы теркәлгән. Шишмә районының Илкәш ауылы эргәһендә Ҡалмаш йылғаһында район үҙәгендә йәшәүсе 35 йәшлек ҡатын батып үлгән. Шулай уҡ Белорет ҡалаһының күлендә — ҡалала йәшәүсе 45 йәшлек ир, Балтас районында Тере Танып йылғаһында Ҡомъяҙы ауылынан 50 йәшлек ир батып үлгән.
— Барлыҡ осраҡтар һыу инеү өсөн яраҡлаштырылмаған урындарҙа булған. Ир кешеләр һыу ингәндә айыҡ булмаған. Мәйеттәрҙе Авария-ҡотҡарыу хеҙмәте водолаздары эҙләп тапҡан, — тип хәбәр иттеләр Рәсәй Ғәҙәттән тыш хәлдәр министрлығының Башҡортостан буйынса Баш идаралығынан.


text:
Санкт-Петербургта Башҡортостан мәҙәниәте көндәре үтте
Санкт-Петербург менән Башҡортостан араһында иҡтисади һәм мәҙәни бәйләнештәр электән килә. Мәҫәлән, 2005 йылда ике төбәк араһында Дуҫлыҡ һәм хеҙмәттәшлек тураһында килешеүгә ҡул ҡуйылды. Бөйөк Ватан һуғышы йылдарында блокадалағы Ленинградтан бик күптәр Башҡортостанда эвакуацияла йәшәне, ә республикабыҙҙан меңәрләгән яугирҙар ҡамауға алынған ҡаланы фашист илбаҫарҙарынан һаҡланы.
Башҡортостандан ижади коллективтар ҡалаға килеп, уларҙың сығыштары ҙур уңыш менән үтеүе күңелдәргә айырыуса бер рәхәтлек бирә. Был һүҙҙәрҙе Башҡортостан сәнғәт оҫталарының концертына килгән яҡташтарыбыҙҙан ишеттек. Был сараға башҡорт диаспораһы вәкилдәре йыйылды, төньяҡ баш ҡалала улар өс мең ярымдан ашыу. Уларҙың күптәре өсөн был осрашыу – тыуған яғынан хәбәр, туған телендә йыр тыңлау, үҙ-ара аралашыу мөмкинлеге.
Хеҙмәттәшлеккә студенттар үҙ өлөшөн индерә. Петербургтың төрлө уҡыу йорттарында әлеге ваҡытта республикабыҙҙан 2 меңгә яҡын бала уҡый, Башҡортостан Хөкүмәтенең маҡсатлы йүнәлтмәһе буйынса быйыл ғына 57 егет һәм ҡыҙ уҡырға инде. Студенттарыбыҙҙың күптәре «Аманат» башҡорт йәштәре ассоциацияһында тора.
Башҡорт студенттарының инициативалы төркөмө Санкт-Петербургта «Салауат» продюсер үҙәге ойошторҙо, ул йәштәр өсөн башҡорт дискотекалары үткәрә, башҡорт эстрадаһы йондоҙҙары ҡатнашлығында концерттарҙы ойоштороусы булып сығыш яһай.
Сараны үткәреү барышында Фәдис Ғәниев, Лилиә Биктимерова һәм республикабыҙҙың башҡа популяр йырсылары питер тамашасыһы хөкөмөнә үҙҙәренең иң яҡшы йырҙарын тәҡдим итте. Һәр музыкаль композиция яҡташтырыбыҙ күңелендә, үҙҙәре әйтеүенсә, тарихи тыуған яғын һағыныу тойғоһо уятты. Әйткәндәй, концерт алдынан тамашасылар башҡорт балы, сәк-сәк, сувенир продукцияһы һатып ала алды.


text:
БДПУ-ла буласаҡ уҡытыусылар өсөн вакансиялар йәрминкәһе үтәсәк
28 апрелдә 10-16 сәғәттәрҙә М.Аҡмулла исемендәге Башҡорт дәүләт педагогия университетында буласаҡ уҡытыусылар өсөн бишенсе вакансиялар йәрминкәһе үтәсәк.
Сара Башҡортостан Республикаһының Хеҙмәт һәм халыҡты социаль яҡлау министрлығы, Мәғариф министрлығы, Дәүләт халыҡ мәшғүллеге хеҙмәте ярҙамында үткәрелә, тип хәбәр иттеләр университеттың матбуғат хеҙмәтенән. Йәрминкәлә республиканың алдынғы белем биреү учреждениелары, төбәктең эш биреүселәре һәм сығарылыш курс студенттары ҡатнашасаҡ. Республика вакансиялар йәрминкәһе программаһында юғары уҡыу йортон тамамлаусыларҙың эш биреүселәр (министрлыҡ һәм ведомство, мәғариф учреждениелары етәкселәре) менән осрашыуы, хеҙмәттәшлек тураһындағы килешеүҙәргә ҡул ҡуйыу, компаниялар презентацияһы, «Үҙең менән таныштырыу. Шәхси имидж булдырыу» оҫталыҡ дәресе, төрлө тестар ҡаралған. Шулай уҡ мобиль халыҡ мәшғүллеге үҙәге эшләйәсәк.
Эш тәҡдим итеүселәр 2012 йылда уҡыу йортон тамамлаусы иң яҡшы һәм һәләтле йәштәрҙе һайлап алыу мөмкинлеге менән файҙалана ала. Ә йәштәр, эш биреүселәр менән туранан-тура аралашып, иртәгә үк карьераһын башлай ала.


text:
Селектор кәңәшмәһендә халыҡты һәм эшҡыуарҙарҙы ағас менән тәьмин итеү, уны бүлеү тәртибе тураһында һүҙ барҙы. Мәҫәлән, Башҡортостан Хөкүмәте Премьер-министры Азамат Илембәтов халыҡҡа шәхси ҡулланыуға ағас биреүҙең яңы тәртибе раҫлаған.
Селектор кәңәшмәһендә халыҡты һәм эшҡыуарҙарҙы ағас менән тәьмин итеү, уны бүлеү тәртибе тураһында һүҙ барҙы. Мәҫәлән, Башҡортостан Хөкүмәте Премьер-министры Азамат Илембәтов халыҡҡа шәхси ҡулланыуға ағас биреүҙең яңы тәртибе раҫлаған.
Йыл аҙағына тиклем республиканың ауыл мәктәптәре өсөн 66 миллион 670 мең һумға 66 автобус һатып алынасаҡ. Яңы транспорттың асҡыстары 47 район һәм ике ҡала вәкилдәренә тапшырыласаҡ. Был 155 ауылда йәшәүсе ике меңдән ашыу балаға уҡырға йөрөүҙе еңелләштерәсәк.
Ошо көндәрҙә 14 районға мәктәп автобусы ҡайтарылған. Әлеге ваҡытта республикала 1804 ауылдан 23 665 уҡыусы автобуста уҡырға йөрөй. Техниканы файҙаланыу ваҡыты – ете йыл, һәр береһе 22 уҡыусыға иҫәпләнгән.
Субсидиялар “2011—2013 йылдарҙа Башҡортостанда умартасылыҡты үҫтереү һәм бал етештереүҙе арттырыу”, “2011—2013 йылдарҙа Башҡортостанда йылҡысылыҡты үҫтереү һәм бейә һөтө (ҡымыҙ) етештереүҙе арттырыу” тигән айырым маҡсатлы тармаҡ программаларына ярашлы биреләсәк.
Осрашыуҙа 2011 йылда нефть сығарыу һәм эшкәртеү, нефть продукттары һатыу буйынса күрһәткестәр, киләсәктә предприятиеларҙы үҫтереү буйынса ниәттәр тикшерелде.
Һин һыбайға, ҡамытҡа күндер әле, тип, Миңлеғәлегә тапшыра. Үтенесен үтәй, өйрәтеп бирә, ҡулынан килгәс ни. Шунан китә абруйы — тай үҫтергән кешеләр Стәрленән дә, Өфөнән дә килә тора.
Миңлеғәленең гармунға әүәҫлегенә лә Ғилметдин бай сәбәпсе булған. Уның өс малайы үҫә, бай уларға гармун алып бирә, ләкин малайҙарҙан фәтүә сыҡмай ҙа ҡуя. Аңлашыла ки, тыумыштан бирелмәгән оҫталыҡты таш ярып та сығарып булмай.
Ул ҡайтып киткәс, Бал ҡорттары аптырауҙа ҡалған.
Улар бер-береһенән һораған:
— Ни эшләп Кеше, Айыу һымаҡ, беҙ йыйған балды ашап бөтөрмәне икән?
Жәлил Кейекбаев нәҫеленә минең тамырҙарым да барып тоташа. Кейекбайҙан — Йәноҙаҡ, Йәноҙаҡтан — Сөләймән, Сөләймәндән — Мырҙабай, Мырҙабайҙан — өләсәйем Ғәфифә, унан атайым Ғәли тыуған. Бөгөн ауылда Сибәғәтовтар, Кинйәбаевтар, Йәноҙаҡовтар, Йәрмиевтәр, Фәтҡоловтар, Сөләймәновтар — һәммәһе бер ырыу шәжәрәһен тәшкил итә.
Яҙыусы үҙенең китабында бәхет тигән төшөнсәнең нимәгә ҡайтып ҡалыуы тураһында тәрән фекер йөрөтә. Жәлил Кейекбаев, тормошондағы тауҙай кәртәләрҙе емереп, туған башҡорт телен фән кимәленә күтәргән, көрәш, ауырлыҡтар аша сынығып, үҙенең һәләте, аҡыллы, кешелекле, изгелекле булыуы менән бөтә донъя ғалимдары араһында абруй яулаған. Ул ниндәй генә ауырлыҡтар кисерһә лә, әйткән һүҙенә тоғро ҡала. Башҡорт телен фәнни йәһәттән өйрәнеп — кандидатлыҡ, фонетикаһын яҙып, докторлыҡ диссертацияһы яҡлай.
Ғалимдар, уҡытыусылар, уҡыусылар, киң йәмәғәтселек араһында танылыу алған фәнни-ғәмәли конференцияны Башҡортостан Мәғариф министрлығы, Стәрлетамаҡ ҡалаһы хакимиәтенең мәғариф бүлеге, Зәйнәб Биишева исемендәге Стәрлетамаҡ дәүләт педагогия академияһы, Жәлил Кейекбаев исемендәге 3-сө гимназия ойошторҙо.


text:
Республика Президенты: «Өфөлә тиҙ йөрөшлө трамвай линияһын төҙөүҙе кисектереп торорға кәрәк» [ВИДЕО]Фото: Олег Яровиков
Республика Президенты: «Өфөлә тиҙ йөрөшлө трамвай линияһын төҙөүҙе кисектереп торорға кәрәк» [ВИДЕО]
Республика Президенты: «Өфөлә тиҙ йөрөшлө трамвай линияһын төҙөүҙе кисектереп торорға кәрәк» [ВИДЕО]Фото: Олег Яровиков
Башҡортостан Президенты Рөстәм Хәмитов Өфөнөң Чудинов һәм Блюхер урамдарында йәшәгән кешеләр менән осрашҡандан һуң, Рихард Зорге, Блюхер һәм Трамвай урамдарында тиҙ йөрөшлө трамвай линияһын төҙөүҙе кисектереп торорға тигән ҡарар ҡабул итте.
Республика башлығы объект төҙөләсәк урындарҙа булып, төҙөлөшкә ҡаршы сығыш яһаған инициативалы төркөм вәкилдәре, шулай уҡ йорт хужалары менән осрашты.
Иҫегеҙгә төшөрәбеҙ, төҙөлөш проектын өфөлөләр тәнҡиткә алды, халыҡ трамвай линияһының йорттарға һәм балалар баҡсаһына яҡын урынлашасағына, бының өсөн бихисап ағастарҙы ҡырҡыу кәрәклегенә борсолоуын белдерҙе. Өфөлөлөр шулай уҡ, ҡаланың был районы тиҙ йөрөшлө трамвайға мохтаж түгел, тип белдергәйне. Өфөнөң Октябрь районы хакимиәтендә үткән йәмәғәт тыңлауҙарынан һуң, кешеләр трамвай линияһының, халыҡтың ҡаршы килеүенә ҡарамаҫтан, барыбер төҙөләсәген аңланы.
— Беҙҙең алда нисек тә булһа Чудинов һәм Блюхер урамдары буйлап үтәсәк тиҙ йөрөшлө трамвай линияһын төҙөү бурысы тормай. Беҙ Өфөнөң көньяғынан төньяғына һәм кире йүнәлештә күп һанлы пассажирҙарҙы йөрөтөү мәсьәләһен хәл итергә тейешбеҙ. Барыһы ла бының менән килешә, — тине Рөстәм Хәмитов. – Тәҡдим ителгән вариант оптималь түгел. Шул уҡ ваҡытта трамвай линияһы урман аша үтергә тейеш һәм уны төҙөү өсөн бик күп ағастарҙы ҡырҡырға кәрәк. Ҡалала һәр ағас һанаулы. Йәмәғәт тыңлауҙары дөрөҫ үткәрелдеме? Юҡ, дөрөҫ түгел. Бындай мәсьәләләрҙе үҙ-ара килешеп хәл итергә кәрәк. Шулай уҡ, тиҙ йөрөшлө линия кем өсөн төҙөлә, ул ҡайҙа кәрәгерәк, тигән һорауҙар ҙа асыҡ ҡала. Был эште кисектереп торорға кәрәк. Обект иртәгә лә, 2014 йылда ла файҙаланыуға тапшырылмаясаҡ, ул, бәлки, 2015 йылда тормошҡа ашырылыр. Элекке хаталарҙы иҫәпкә алып, халыҡ ҡатнашлығында эш төркөмдәрен булдырырға һәм яңы магистралдәр төҙөү варианттарын тикшерергә кәрәк. Тикшереүгә кәм тигәндә ун вариант тәҡдим ителергә тейеш.
Төбәк башлығы билдәләүенсә, граждандарҙы йәлеп итеп, был эште яңынан башларға кәрәк. Бер йылдан аңлайышлы, ышаныслы, халыҡ менән килешелгән вариант булырға тейеш.


text:
Кисә БикиниShow
Now Playing
Game Name: Кисә Бикини
Software: Microgaming
Game Type: Video Slot
Latest Winners
Уйын Автоматтарында Аҡса Һеҙ Әйбәтерәк. Реаль Онлайн Уйындар, Уйын Өсөн Яҡшы Тәжрибә Булараҡ Ҡатнаша Бикини
Ҡатнашыусы. ҡушымта онлайн н реаль аҡсаны слот уйындар, кисәләр бикини мөмкин булған иң яҡшы әйберләр кеүек, лтд слот өсөн эшләй.. Беҙ элекке уйынсыһы өсөн бонус йылдың теләһә ҡайһы ваҡытында бирелеүе һәм уның, арҡаһы һәм процентһыҙ кредит файҙаланыу өсөн бушлай кеүек. Онлайн уйнай-уйнай һәм еңеү яулау-ҙур!
Яҡшы джек-пот өсөн, артҡа, ҡасан уйнай партия бикини - Хәҙер Инә!
Бикини-тематик был ҡомарлы уйындар видео тропик пляж, ул китерелә менән 5 барабан, 3 күпме юлдар, 243 еңеү яулау ысулы. Уйынсылары ҡушылды 5 ҡатын-ҡыҙҙы күрәбеҙ һәм ауыҙ тимерова һәм матур пляж, һәр кемдең арҡаһына максимум аҡсаларын улар өсөн асылған әҙер.
Ахыр сиктә уйынсыларын еңергә мөмкин £50,000, һәр хәлдә, партия бикини ҡасан улар уйындарҙа ҡатнашып, сөнки был уйын джекпот был нигеҙе булып тора.. Депозит суммаһы, түләү тейеш, тип еткән уйынсылары £25, шул уҡ ваҡытта хаҡтарҙың бер түгел, арҡаһының урта ашыу тәшкил £1.
Депозит түләүе бер ниндәй ҙә ҡыйынлыҡ онлайн Слот.
Бәлки уйынсылар өсөн, дербетов карталар кредит карталарын ғәмәлгә ашырыу өсөн партия һәм ҡулланыу өсөн бикини. Sms йәки cystic fibrosis схемаларҙы ҡулланып түләнә ала, шулай уҡ был маҡсаттар өсөн улар казино.
Беҙ шулай уҡ аҡса иҫәбенә казино телефон түләүле тәҡдим итеүсе, уйынсы уларҙы файҙалана алманы, депозит операцияларын тормошҡа ашырыу өсөн еңеллек менән. Был аҡса, улар үҙ иҫәбенә түләү мөмкинлеге биргән мобиль уйынсылары менән депозит ай аҙағында яһала., шуның өсөн аванс түләү урынына.
Иҫ киткес уйын программаһы менән тәьмин итеү өсөн реаль ҡулланыу Слот
Кисә бикини-н реаль аҡсаны слот онлайн был популяр, уйын автоматтары менән тәьмин итеүгә өҫтәмә уйын уйнап ул нисек эшләй лтд microgaming.. Бик ябай файҙаланыу һәм программалар эшләү компанияһына өсөн ios microgaming бик яҡшы аҙыҡ-түлек, шулай уҡ телефон android.
Интернет ғәжәйеп бонус ҡулланылған реаль слот
- Уйынсылар файҙаланырға мөмкин. 10 йәки 20 бушлай спину, увлеченность татарстанда наркобизнес бындай уйындары, казино, кисәләр беҙҙең кеүек бикини.
- Ысын дауамында ограниченной ваҡытты бушлай осорона әйләнә., ғәҙәттә, өс-дүрт ай.
- Беҙ шулай уҡ бонустар тәҡдим шунса кредит торған алым, ни £был уйында ҡатнашыу өсөн һәр кеше 100 тәүге тапҡыр..
Шулай итеп, ltd кисәне матур уйнарға мөмкин буласаҡ. бикини тәжрибә слот. Хәҙер һәр уйында беҙҙең слот онлайн реаль аҡсабыҙға яңырттыҡ, ә һуңынан уйынсылар йәлеп итеү һәм донъяның төрлө мөйөшөнән килгән.
Ҡушымта Онлайн Н Реаль Аҡсаны Слот - Шулай һаҡланһын, еңеп һеҙҙең менән Лтд Слот


text:
ДОНЪЯБЫҘҒА ИНҺЕН ҠОТҮткән йылда журналыбыҙ «Башҡорт ҡатын-ҡыҙы» төркөмө менән берлектә үткәргән «Ҡорамасылар бәйгеһе»ндә еңеүсе Рәшиҙә ҒИЗЗӘТУЛЛИНА – Бөрйән районынан. Стәрлетамаҡ ҡалаһында хеҙмәт юлын тамамлағас, ата-әсәһенең йорт нигеҙен һаҡларға ҡалдырған васыятын...
КҮҢЕЛЕҢДӘ ҠОЯШ КӨЛҺӨН!... Балаларын кескәй саҡтан әҙәпле, тәүфиҡлы булырға өндәгән, кеше араһында үҙен матур тоторға өйрәткән ата-әсәләргә рәхмәт. Ундай йәштәр менән аралашыу шул тиклем рәхәт. Яғымлы мөғәмәлә әллә ни артыҡ көс талап итмәй, әммә уны ҡабул итеүсенең...
ТӘҮГЕ ҠАРЗемфира Аҡбутина – Бөрйән ҡыҙы, Ейәнсура килене, Ибрай мәктәбе уҡытыусыһы. Балалар өсөн дә, ололар өсөн дә ихлас ижад итә, китаптары донъя күреп тора. Ғүмерен мөғәллимлеккә арнаған ханымдың журналыбыҙға тәҡдим иткән хикәйәһендә һәр ғәмәлдең күктәргә...
«ЙОРТОҒОҘҒА ҠУНҺЫН АҠ ҠАУҘЫ»Аҡ ҡауҙы күп халыҡтарҙа ғаилә именлеген, ата-әсә һөйөүен, бәхетле балалыҡты сағылдырыусы изге ҡош булып тора. Шуға күрә йөрәк йылыһын етем сабыйға бирергә теләүселәр Шәһит Хоҙайбирҙин исемендәге 1-се республика балалар йортона йыйылған был көндөң...
БӘХЕТ МЕНӘН ТЫУҒАН ӘСӘЙЕМ...Әсәйем, Миңсрур Йәһүҙә ҡыҙы Байбулова, ғүмерен балалар уҡытыуға бағышланы. Свердловск педагогия институтының дефектология факультетын тамамлап, Сибай коррекцион интернат-мәктәбендә 1993 йылға тиклем эшләне. Профсоюз рәйесе булараҡ, төрлө...
«УТ ЙОТҠАН ЗӨЛФИӘ»Саялыҡ һәм тапҡырлыҡ, баҫалҡылыҡ һәм зирәк аҡылдың бер кешелә һыйышып йәшәүенең өлгөһө ул. Ошондай ҡатындарға «сабып барған атты туҡтатыр, янып торған өйгә инер» тигән билдәләмә бирәләр. Теле менән дә әүрәтер, аҡылы менән дә арбар, донъя йөгөн дә...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Киләсәк быуын ни әйтер?
18 апреля 2017 йыл | Мәҙәниәт һәм әҙәбиәт
Кеше хәтере, халыҡ хәтере бик үҙенсәлекле төшөнсәләрҙең береһе. Әгәр уны яңыртып тормаһаң, ул ваҡыт үтеү менән онотола, томалана башлай, ә артабан бөтөнләй хәтерҙән сыға.
Нимәне булһа ла, бигерәк тә тарихи ваҡиғаларға бәйле, кешеләр, арҙаҡлы шәхестәр тураһында хәтерләтерлек, иҫкә төшөрөрлөк саралар күрелмәһә, киләсәк быуын бер нәмә лә белмәйәсәк, уларҙың хәтерендә һаҡланмаясаҡ. Ә бит үҙ быуындарыңдың, үҙ төйәгеңдең, үҙ ереңдең тарихи үткәнен белеү донъяла һәр кемгә үҙ урынын табыу өсөн кәрәк. Ҡан-ҡәрҙәшлек ептәре менән милләтенә бәйле икәнлегеңде аңларға, үҙ ереңдә, үҙ йортоңда ныҡ баҫып торорға ярҙам итә. Кешене сәләмәт, рухлы иткән милли тойғо шунан башлана. Кешенең рухы һүнмәһә - халыҡ, милләт, ил йәшәй.
Нимәне булһа ла, бигерәк тә тарихи ваҡиғаларға бәйле, кешеләр, арҙаҡлы шәхестәр тураһында хәтерләтерлек, иҫкә төшөрөрлөк саралар күрелмәһә, киләсәк быуын бер нәмә лә белмәйәсәк, уларҙың хәтерендә һаҡланмаясаҡ. Ә бит үҙ быуындарыңдың, үҙ төйәгеңдең, үҙ ереңдең тарихи үткәнен белеү донъяла һәр кемгә үҙ урынын табыу өсөн кәрәк. Ҡан-ҡәрҙәшлек ептәре менән милләтенә бәйле икәнлегеңде аңларға, үҙ ереңдә, үҙ йортоңда ныҡ баҫып торорға ярҙам итә. Кешене сәләмәт, рухлы иткән милли тойғо шунан башлана. Кешенең рухы һүнмәһә - халыҡ, милләт, ил йәшәй.
Райондағы физик шәхестәргә теркәлгән тракторҙар, юл төҙөү-ремонтлау техникаһы, юлһыҙ ерҙән йөрөүсе техника һәм уларға тағылмаларҙы техник тикшереү ГРАФИГЫ
18 апреля 2017 йыл | Урындағы үҙидара, Йәмғиәт
1. Табын ауыл советы – 21 апрель, 19 май, Табын ауылы, Үҙәк урам, 24, ауыл советы бинаһы алдындағы майҙансыҡта.
2. Бельский ауыл советы – 24 апрель, 22 май, Игенйылға ауылы, Мәктәп урамы, 24а.
3. Имәндәш ауыл советы – 25 апрель, 23 май, Имәндәш ауылы, Үҙәк урам, 21.
4. Ҡауарҙы ауыл советы – 26 апрель, 24 май, Ҡауарҙы ауылы, З.Вәлиди урамы, 34.
2. Бельский ауыл советы – 24 апрель, 22 май, Игенйылға ауылы, Мәктәп урамы, 24а.
3. Имәндәш ауыл советы – 25 апрель, 23 май, Имәндәш ауылы, Үҙәк урам, 21.
4. Ҡауарҙы ауыл советы – 26 апрель, 24 май, Ҡауарҙы ауылы, З.Вәлиди урамы, 34.
Эшҡыуарҙар иғтибарына!
18 апреля 2017 йыл | Яңылыҡтар, Урындағы үҙидара
Муниципаль район хакимиәте 2014-2016 йылдарға бәләкәй һәм урта эшҡыуарлыҡ субъекттарына ярҙам итеү һәм уларҙы үҫтереү муниципаль программаһы иҫәбенән субсидия алыуға конкурста ҡатнашыу өсөн документтар ҡабул итә башлауын хәбәр итә
“Өй эйәһе”нең шифаһы тейһен
18 апреля 2017 йыл | Яңылыҡтар, Матбуғат
Балаларға юморҙы аңларға өйрәтеү бик кәрәк, тип иҫәпләй педагогтар. Ошо йәһәттән Венер Исхаҡовтың "Өй эйәһе” тигән яңы сатирик һәм юмористик китабы көлөп, йылмайып йәшәргә яратыусылар өсөн бик файҙалы булмаҡсы.
Ҙур еңеүең менән, Альбина!
18 апреля 2017 йыл | Мәҙәниәт һәм әҙәбиәт
Гәзиттә хәбәр итеүебеҙсә, Красноусол һылыуы Альбина Әхтәмова «Мисс Рәсәй - 2017» милли матурлыҡ конкурсында республикабыҙ данын яҡланы.


text:
Башҡорт тай-бокссылары – Силәбе өлкәһе беренселегендә еңеүсе һәм бүләкләнеүселәр иҫәбендә
Башҡортостандың тай боксы буйынса йыйылма командаһы 13-14 февралдә Силәбе өлкәһе беренселеге менән чемпионаты үткән Силәбенән триумф менән әйләнеп ҡайтты.
"Башинформ" агентлығына команданың баш тренеры Ирек Әбделмәновтың хәбәр итеүенсә, ярыштарҙа Силәбе өлкәһенән, Пермь крайынан һәм Башҡортостандан бөтәһе 120 спортсы ҡатнашҡан. Башҡортостандың алышҡа сыҡҡан алты тай-бокссыһы ла еңеүселәр исемлегенә эләккән. Иң юғары баҫҡысҡа Александр Мозырев (до 57 кг) һәм Светлана Усманова (до 60 кг) күтәрелгән.
Көмөш миҙалдарҙы Далер Мирзоев (до 51 кг), Ғүмәр Ихсанов (до 42 кг), Тимур Ташбулатов (до 57 кг) һәм Евгений Федотов (до 60 кг) яулаған. Ташбулатов һәм Федотов та юғары пробалы миҙалдарға дәғүә иткән, ләкин финалда Тимур Силәбенең көслө спортсыһы, Рәсәй беренселеге еңеүсеһе Турал Джаниевты үтә алмаған, ә Евгенийҙы көсөргәнешле көрәштә Силәбе тай-бокссыһы Денис Шакирйәнов алтын миҙалһыҙ ҡалдырған.


text:
Ужым сәсеүлектәренең майҙаны республикала 200 мең гектарҙан ашты
Башҡортостан баҫыуҙарында ужым культуралары бөгөн 201 мең гектарҙа сәселгән, планлаштырылғанға ҡарата был 31%. БР Ауыл хужалығы министрлығының матбуғат хеҙмәтенән хәбәр итеүҙәренсә, страховка культураларын сәсеү тиҙлеге быйыл күпкә юғары. Былтыр был датаға ҡарата аграрийҙар майҙандарҙың 18 процентын ғына сәскәйне.
Республикала ужым култураларын сәсеүҙе яртылаш тамамлаған төбәктәр ҙә бар, улар — Балтас, Балаҡатай, Бишбүләк, Краснокама, Көйөргәҙе һәм Мәләүез райондары.
БР Ауыл хужалығы министрлығы белгестәре фекеренсә, республиканың бихисап райондарында үткән ямғырҙар ужым сәсеүгә уңайлы шарттар тыуҙырған.


text:
2018 йылғы Президент һайлауҙарын балалар ҙа ҡыҙыҡһынып көтөп алды. «Ә һин һайлауға бараһыңмы, кемде һайлайһың? Мин дә һиңә эйәрәйем әле…» Ошондай һүҙҙәр күп ғаиләләрҙә булғандыр, моғайын. Быйылғы һайлауҙа йәштәрҙең дә әүҙемлеге күренде. Быны уларҙың социаль селтәрҙәргә ҡуйған фотоларынан да белеп була ине. Ә 18 йәшен тултырып, тәүгә гражданлыҡ бурысын үтәүселәр Башҡортостанда – барлығы 50 мең …
Continue reading ‘Путин – беҙҙең Президент!’ »
Егеттәр араһында ла белемгә ынтылыусан, тырыш, маҡсатлы уҡыусыларҙың күп булыуы ҡыуандыра. Шундайҙарҙың береһе – XI синыфтан Рәмис Сәхибгәрәев. Ул Раевкалағы Мөхәмәтша Буранғолов исемендәге башҡорт лицейында тик «бишле» билдәләренә генә уҡый. Директорҙың урынбаҫары, биология уҡытыусыһы Лилиә Сабит ҡыҙы Шириязданова әйтеүенсә, белем усағында егет – иң әүҙем, алдынғы уҡыусыларҙың береһе. Үҙҙәрендәге «Нимә? Ҡайҙа? Ҡасан?» командаһының капитаны. Һәр …
Continue reading ‘Ғалим булыр әле Рәмис’ »
Рәсәй мәктәптәренең һәр бишенсеһендә инвалид балаларҙы уҡытыр өсөн уңайлы шарттар булдырылған, тип белдерҙе үҙҙәренең киңәйтелгән ултырышында мәғариф һәм фән министры Ольга Васильева. Үткән йылда Рәсәй Федерацияһының 81 төбәгендә 973 белем биреү учреждениеһы инклюзив белем биреү өсөн уңайлыҡтар тыуҙырған.
ЮНЕСКО-ның Статистик институты мәғлүмәттәренә ҡарағанда, донъяла уҡыусы йәшендәге 263 миллионға яҡын бала мәктәпкә йөрөмәй. Башланғыс синыфтарҙа 63 миллион бала булһа, урта синыфтарҙа – 61, өлкән синыфтарҙа – 139 миллион.
Депутаттар төркөмө БДИ-ны бөтөрөү буйынса закон проектын тикшереүгә ҡуйырға әҙерләй. Уның урынына ғәҙәти имтихандарға кире ҡайтыуҙы тәҡдим итәләр.
Исемдәре бигерәк матур, кемдәр ҡушҡан икән? Ниндәй бит әле: Ынйы. Иманлы, инсафлы, кеселекле, һөйкөмлө ҡыҙҙар булыуҙарын теләп, атай-әсәйҙәре ошо исемде һайлағандыр. Есемдәренә лә бик тура килеп тора. Баш ҡаланың 84-се гимназияһында XI синыфта белем алыусы Ынйы Бәҙретдинова менән Ынйы Ямалетдиновалар аҡыллылығы, һөйкөмлөлөгө һәм яғымлылығы менән үҙҙәренә тарта. Икеһенә лә әҙәплелек, тырышлыҡ, яуаплылыҡ кеүек сифаттар хас. …
Continue reading ‘Исемдәре лә ҡалай матур!’ »
Ҡыштың һуңғы көнөндә Иҫәнғол ауылындағы балалар һәм үҫмерҙәр ижадын үҫтереү үҙәгенең «Ҡағыҙҙан моделдәр» түңәрәгенә йөрөүсе уҡыусылар Тарихты һәм тыуған яҡты өйрәнеү музейына экскурсияға барҙы. Уның директоры Гөлшат Миңлеғәле ҡыҙы Дүшәнбаева менән ойоштороусы Алёна Азгар ҡыҙы Псәнчина беҙҙе йылы ҡаршыланы.
Ауылымдың данлыҡлы Элгеләү тауы тарихын оло быуын кешеләренән, мәктәптең Тыуған яҡты өйрәнеү музейынан алған мәғлүмәттәргә нигеҙләнеп, һеҙгә яҙып ебәрергә булдым әле.
Баш ҡалабыҙҙың 93-сө гимназияһында «Йәш армия» Бөтә Рәсәй хәрби-патриотик хәрәкәтенең яңы ағзаларын ҡабул итеү тантанаһы үтте. Йәш армеецтар сафына V – VII синыф уҡыусылары өҫтәлде. Өфө ҡала округының йәштәр эштәре буйынса хакимиәт вәкиле Роман Янгуров, «Йәш армия» штабы начальнигы Илнур Ғабдрахманов, Октябрь һәм Совет райондары хәрби комиссариат бүлеге начальнигы Сергей Сафронов, Октябрь районы хакимиәтенең мәғариф …
Continue reading ‘Йәш армеецтар ҙа бар беҙҙә’ »
Шулай ғәҙәти мәктәп тормошо менән йәшәп ятҡанда бер көндө мәктәп директоры беҙгә: «Әйҙәгеҙ, КВН-да тағы ҡатнашып ҡарайыҡ әле», – тип белдермәһенме! Ә ниңә юҡ? Уҙған йылда үткәрелгән уйында Гран-при яулап, республика кимәлендә икенсе урынға лайыҡ булғайныҡ.


text:
Фото:
Миңлегөл Санъярова вафат булды
Фото:
2010 йылдың 12 февралендә Социалистик Хеҙмәт Геройы, 3-сө төҙөлөш тресы ветераны Миңлегөл Әһелмөхәмәт ҡыҙы Санъярова оҙаҡ ауырығандан һуң 81-се йәшендә вафат булды.
М.Ә. Санъярова 1929 йылдың 9 сентябрендә Башҡорт АССР-ының Ғафури районы Үзбәк ауылында тыуған. Хеҙмәт эшмәкәрлеген туған колхозында башлай. Ауыр һуғыш йылдарының бөтә михнәттәре уның иңенә төшә. Фиҙакәр хеҙмәте өсөн М.Ә. Санъярова “1941 — 1945 йылдарҙағы Бөйөк Ватан һуғышында күрһәткән хеҙмәттәре өсөн” миҙалы менән бүләкләнгән.
1956 йылда М.Ә. Санъярова ғаиләһе менән Өфөгә күсеп килә һәм 3-сө төҙөлөш тресында эш башлай. Хеҙмәт биографияһының өс тиҫтәгә яҡын йылын ул ошо тресҡа арнай. Миңлегөл Әһелмөхәмәт ҡыҙы бында эшсе, ҡыйыҡ ябыусы, унан һуң ташсы булып эшләй. Ошо йылдарҙа ул сәнәғәт һәм социаль объекттар, торлаҡ төҙөлөшөндә әүҙем ҡатнаша.
1975 йылдың 6 авгусында Өфө ҡалаһы төҙөлөшөндәге хеҙмәттәре өсөн М.Ә. Санъяроваға Социалистик Хеҙмәт Геройы тигән юғары исем бирелә. Уның күп йыллыҡ намыҫлы хеҙмәте Хеҙмәт Ҡыҙыл Байраҡ ордены һәм бик күп миҙалдар менән билдәләнә.
М.Ә. Санъярова ҡушылған эшкә һәр саҡ яуаплы ҡарашта булды, ҙур тырышлыҡ һалды. Ул ихласлығы, күңел ябайлығы, баҫалҡылығы һәм кешеләргә иғтибарлы мөнәсәбәте кеүек һоҡланғыс сифаттары менән айырылып торҙо. Миңлегөл Әһелмөхәмәт ҡыҙы яҡшы әсә, ике ул һәм ҡыҙ тәрбиәләне.
Сағыу шәхес, һоҡланғыс кеше Миңлегөл Әһелмөхәмәт ҡыҙы Санъярова хаҡында иҫтәлек беҙҙең йөрәктәрҙә мәңге һаҡланыр.
Некрологка Башҡортостан Республикаһы Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев һәм башҡа рәсми кешеләр ҡул ҡуйған.


text:
29-10-2014, 10:28 / Яңылыҡтар
Аяуһыҙ ҙа булған ул йылдар
Әле генә күк йөҙө ап-аяҙ ине. Ҡайһы арала Рәз артынан болоттар килеп сыҡҡан. - Атый, ҡарале, Рәз эшләпә кейеп алған. - Миңә ҡыҙыҡ. Бесән ҡайғыһымы ни. Тырмамды бакуйға ырғыттым да, болоттарҙы күҙәтә башланым. - Ямғыр яуып ебәрмәһә ярар ине лә, - ти атайым. Ул арала һәнәген тотоп, әсәйем килеп етте. - Уттай ҡыҙыу мәлдә нимә ҡарап тораһығыҙ ул, ана, ҡарағыҙ, болоттары ла килә һалып сыҡты. Әллә ошо Рәз ташына оялағандар ул. - Әсәйем һәнәге менән күккә ҡарап һелтәнеп: - Китегеҙ, ана, Һәсирәләр яғына ағығыҙ, бында яумағыҙ! Китегеҙ, китегеҙ, гурыттың ташын йыуығыҙ! - Ул, әйтерһең, шулайтып һауанан...


text:
Ҡоролоҡ беҙгә һабаҡ бирҙе30-11-2011, 05:34 // Йәмғиәт // Баҫып сығарырға
Берҙән, халыҡ һыу менән тәьмин ителде. Икенсенән, ауыл хужалығы ерҙәрен һуғарыу башланды. Өсөнсөнән, балыҡ үрсетеү, һыу инеү, ял ойоштороу өсөн шарттар тыуҙы. Дүртенсенән, ерҙәге дым запасы тулыланды, кибә башлаған ҡоҙоҡтарҙа һыу күтәрелде. Бөгөн һүҙебеҙ “Башмелиоводхоз” дәүләт унитар предприятиеһына ҡараған “Ейәнсура” филиалы эшмәкәрлеге хаҡында.
Ошо райондың Сәғит ауылында тыуып үҫкән, Башҡортостан дәүләт аграр университетын тамамлап, төрлө ойошмаларҙа тәжрибә туплаған Надир Әбсәләмов 2004 йылда филиалға етәкселек итә башлай. Шул осорҙан алып Ейәнсура районында ғына түгел, ә күрше Йылайыр, Күгәрсен, Көйөргәҙе райондарында ла халыҡты һыу менән тәьмин итеү, һыу һаҡлағыстар, быуаларҙы төҙөкләндереү, һуғарыу системаһын көйләү буйынса төп эштәрҙе уңышлы башҡара был коллектив.
“Йылайырҙағы бер, Көйөргәҙеләге ике һыу һаҡлағыс сафҡа ингәндән һуң беҙҙең филиалға уны тәрбиәләү ышанып тапшырылды”, — ти етәксе Надир Кәбир улы. Юшатыр һыу һаҡлағысы эргәһендә ауыл хужалығы ерҙәрен һуғарыу селтәренә проект эшләнә, ул 300 гектарҙы тәшкил итәсәк. “Ергән” МТС”-ының Инәк бүлексәһе 237 гектарҙағы һуғарыулы ерҙәрҙә күп йыллыҡ үлән сәсә, уңыш төшөмлө — гектарынан 45 центнер тәшкил иткән. Улар һуғарыулы майҙандарҙы киңәйтергә иҫәп тота икән. Стәрлетамаҡ районы “Рощинский” совхозының баҫыуҙарында һыу үткәрелә.
“Юшатыр” һыу һаҡлағысында туризм тармағын үҫтереү күҙаллана, шифахана, автокемпинг, микроГЭС төҙөләсәк. Балыҡ үрсетеү көйләнә, киләсәктә уны эшкәртеүсе завод та булмаҡсы. Быйыл йәй халыҡ рәхәтләнеп ял итте, балыҡ тотто, туйҙар үтте.
Надир Кәбир улы ауылдарҙағы торлаҡ йорттарға һыу үткәреүҙәге эш күләме менән бик ҡәнәғәт. Быйыл, мәҫәлән, Күгәрсен ауылында 6 километр һыу үткәргес торбалар һалынған, Иҫәнғолда яңы урам һыулы булған. Район Советы депутаты булараҡ, Н. Әбсәләмов Бикбирҙе ауылында тәжрибә рәүешендә һыу торбаһын һәр йорттоң эсенә индереүҙе тормошҡа ашырҙы. Әйтергә кәрәк, ауыл хакимиәте башлығы Дамир Ҡунаҡҡужин был тәңгәлдә бик әүҙем эшләй. Бикбау ауылында һыу үткәреү өсөн торбалар туплана.
Тағы бер йүнәлеш — быуаларҙы, шишмәләрҙе тәртиптә тотоу. Күгәрсен районының Мәҡсүт ауылындағы быуа төҙөкләндерелгән. Башҡа ауыл хакимиәттәре менән дә тығыҙ эш алып барыла. Шәжәрә, һабантуй байрамдарына ауылдарҙы төҙөкләндереүгә, күперҙәр, юлдар эшләүгә ярҙам итәләр. Самаҙы, Ҡарғалы, Күгәрсен, Муйнаҡ ауылдарын төҙөкләндереүгә күп көс һалынды.
Бөгөн филиалда 50-нән ашыу кеше эшләй. Хужалыҡ ҡеүәтле техника менән тәьмин ителгән. Тракторсылар Илнур Сәфәрғәлин, экскаваторсы Фаяз Кәримов, Андрей Яковенко, шофер Илдар Мәсәғүтов, Радик Искәндәровтың фиҙакәр хеҙмәтен айырыуса билдәләп үтте етәксе.
Ойошманың йыл да социаль приютҡа бағыусылыҡ ярҙамы күрһәтеүе лә маҡтауға лайыҡ.
Киләсәктә иһә Бәләкәй Һүрәм йылғаһы буйында (район үҙәгенән 20 километр алыҫлыҡта) һыу һаҡлағыс төҙөү күҙаллана.
“Ғөмүмән, ҡоролоҡ йылы беҙгә һабаҡ бирҙе: һәр ауылда ышаныслы һыу сығанағы булырға тейеш. Малсылыҡ, үҫемлекселек менән шөғөлләнгән төбәк халҡы өсөн был бигерәк тә әһәмиәтле”, — ти етәксе.
Башҡортостан Президенты халыҡты эсәр һыу менән тәьмин итеүгә һәм был тармаҡта барған төҙөлөштәргә ҙур иғтибар бирә, сөнки таҙа сифатлы эсәр һыу — халыҡ сәләмәтлеге, халыҡ байлығы. Был юҫыҡта Ейәнсура уңғандары ал-ял белмәй эшләй.
Ейәнсура районы.


text:
Фото:
«Салауатметалл» немец технологиялары буйынса металл конструкцияларын цинклаясаҡ
Фото:
Республика буйлап эш сәфәре барышында бөгөн Башҡортостан Президенты Мортаза Рәхимов «Салауатметалл» яуаплылығы сикләнгән йәмғиәтендә металл конструкцияларын ҡыҙҙырып цинклау буйынса цех төҙөлөшө менән танышты.
Был предприятие ни бары ике йыл эшләһә лә, Салауат баҙарында киң билдәле. Бөгөн бында һәр төрлө металл конструкциялары етештерелә. Производство тулы ҡеүәтенә эшләй. Президент эш барған цехта булды һәм төҙөлөүсе производство блогы перспективалары менән ҡыҙыҡһынды.
Буласаҡ цехтың бинаһы әҙер. Төҙөлөш өсөн кәрәкле бар металл конструкциялары ошонда уҡ етештерелгән. Немец ҡорамалын монтажлау эше тора.
Фирма белгестәре Президентҡа цехтың етештереү мөмкинлектәре тураһында һөйләне. Йылына бында 40 мең тоннаға тиклем цинкланған металл конструкциялары сығарырға мөмкин буласаҡ. Яңы продукттың өҫтөнлөгө – уның ныҡлы, оҙаҡҡа иҫәпләнгән булыуында. Металл конструкциялар туҙыуҙан һәм коррозиянан һаҡланасаҡ һәм 50 йылдан да кәм хеҙмәт итмәйәсәк. Уларҙы, мәҫәлән, электр тапшырыу линиялары өсөн таяу сифатында иң элек энергетиктар һәм тимер юлсылар ҡуллана аласаҡ.
Металл конструкцияларын ҡыҙҙырып цинклау буйынса цех төҙөлөшө 2008 йылда башланған. Сафҡа индереү 2010 йылдың октябренә билдәләнгән.


text:
«Баймаҡ – Башҡортостандың терәк төбәге»
БР Президенты Баймаҡҡа эш сәфәренән бик ҡәнәғәт ҡалды
Кисә Башҡортостан Республикаһы Президенты Р.З. Хәмитов рәсми эш сәфәре менән Баймаҡ районы һәм ҡалаһында булды. Визиттың маҡсаты – райондың бөгөнгө социаль-иҡтисади тормошо менән яҡындан танышыу, ауыл хужалығы һәм сәнәғәт тармаҡтарының, төҙөлөш комплексының эшмәкәрлеген баһалау, яңы проекттарҙы тормошҡа ашырыу барышы менән ҡыҙыҡһыныу, инвестицияларҙы йәлеп итеү мөмкинлеген өйрәнеү.
Республика Президентының маршруты “Башҡорт деликатестары” Баймаҡ ит комбинатынан башланды. Муниципаль район хакимиәте башлығы И.Х. Ситдыҡов һәм ит комбинаты директоры М.М. Хисмәтуллин оҙатыуында Рөстәм Зәки улы предприятиеның производство участкаларында булды. Атап әйткәндә, ул мал һуйыу, колбаса етештереү цехтарының, термик бүлектең эше менән танышты, әҙер продукция келәтен ҡараны. Башҡортостан етәксеһе комбинаттың производство ҡеүәте, продукция ассортименты, уны һатыу баҙары менән ҡыҙыҡһынды, киләсәккә уй-ниәттәре тураһында ла һорашты. “Көн дә 1-1,5 тонна колбаса изделиелары етештерәбеҙ, – тине М.Хисмәтуллин. – Әлегә уның 40 төрөн сығарабыҙ, дөйөм алғанда, 80 төрөн эшләүҙе үҙләштерҙек. Әҙер продукция Баймаҡ, Сибай, Магнитогорск ҡалаларының, Баймаҡ һәм Хәйбулла райондарының сауҙа нөктәләренә оҙатыла. Тиҙҙән Өфөгә лә һатыуға сығарасаҡбыҙ. Төп маҡсатыбыҙ һәм киләсәккә планыбыҙ – баҙар ихтыяжын ҡәнәғәтләндерерҙәй продукция сығарыу, һатыу баҙарын яулау һәм ризыҡтың яңы төрҙәрен етештереү”. Ғөмүмән, республика башлығы предприятиеның эшмәкәрлегенә яҡшы баһа бирҙе.
Артабан Башҡортостан Президенты “Баймаҡ ҡойоу-механика заводы” ААЙ-һына юлланды. Рөстәм Зәки улы ҡалабыҙҙың төп сәнәғәт предприятиеһы менән танышыуҙы яңыраҡ сафҡа индерелгән ҡорос ҡойолмалар цехының яңы участкаһынан башланы. Былтыр йәйгеһен яңы цех асыу маҡсатында әҙер продукция келәте реконструкцияланғайны. Быйыл иһә яңы формовкалау ҡорамалдары алынған һәм монтажланған. Әле ҡорамалдар һәм сығарылған тәүге продукция өлгөләре һынау үтә. Р.З. Хәмитов цехтағы электр дуғалы мейестәр эшен ҡараны, производство ҡеүәттәре менән ҡыҙыҡһынды.
Ошо уҡ цех алдында районыбыҙҙа сығарылған һәм эшкәртелгән таштарҙан күргәҙмә ойошторолған ине. Унда ҡуйылған продукция Рөстәм Зәки улында ҙур ҡыҙыҡһыныу тыуҙырҙы.
Унан һуң Президент һәм уны оҙатып йөрөүселәр механика һәм ҡойоу цехтарын ҡараны.
Заводтың генераль директоры Алексей Мурахтин Р. Хәмитовҡа үҙҙәрен борсоған проблемалар, киләсәккә пландары тураһында һөйләне. Уның әйтеүенсә, һуңғы өс йылда ҡойоу-механика заводы тотороҡло эшләй: производство ҡеүәттәре һиҙелерлек арта, яңы технологиялар индерелә, үҫеш темпы яҡшырғандан-яҡшыра. Әлеге ваҡытта завод тағы ла һөҙөмтәлерәк эшләһен өсөн өҫтәмә инвестициялар талап ителә. Был тәңгәлдә республика етәкселеге ярҙамы кәрәк. Мәҫәлән, бөгөн илдә киң билдәле булған “Уралвагонзавод” ААЙ-һы менән һөйләшеүҙәр алып барыла. Улар менән тимер юлы өсөн кәрәкле тауар етештереү мөмкинлеге бар.
“Был тәңгәлдә һеҙгә ярҙам итерҙәй мөмкинлектәр бар. Көн талаптарына яуап биргән һәм кәрәкле продукция етештергән ҡеүәтле предприятие артабан да үҫергә тейеш. Инвестициялар йәлеп итеү, заказсылар менән һөйләшеүҙәр алып барыуҙа булышлыҡ итермен”, – тип вәғәҙәләне Рөстәм Зәки улы.
Ҡуянтау ауылында Р.З. Хәмитов тәүҙә “Баймаҡ” ғилми-производство берекмәһе коллективы, урындағы халыҡ менән осрашты. Ул кешеләрҙең йәшәйеше, эш хаҡы тураһында белеште. Артабан Рөстәм Зәки улы ауылдағы ике ҡатлы йорттарҙы ҡарап сыҡты. Шуныһы ҡыуаныслы, фатирҙарҙы автономлы йылытыу, һыу үткәреү мәсьәләләре ыңғай хәл ителгән. Президент Рәфҡәт Ишназаров һәм Фәнүр Буранбаев ғаиләләренең нисек йәшәүен ҡарап, танышып сыҡты.
Артабан Президент яңы төҙөлгән Ҡуянтау мәктәбендә булды, объекттың генподрядсыһы – Баймаҡ ПМК-һы төҙөүселәре, мәктәп уҡытыусылары менән аралашты. Шуныһы әһәмиәтле, төҙөүселәр мәктәпте быйыл 10 майҙа ғына төҙөй башлаһа ла, тиҙҙән ул сафҡа инәсәк.
Прораб Р.М. Әхмәтов әйтеүенсә, Ҡуянтау мәктәбе 108 балаға иҫәпләнгән. Ул заманса йыһазландырылған, йылы һыу ҙа үткәрелгән. Хәҙерге ваҡытта ҡаҙанлыҡ та сафҡа индерелгән, бинаның газ менән йылытылыуы ла отошло. Мәктәп директоры А.Ә. Салихов быйыл мәктәпкә уҡырға 122 бала килеүен, шуларҙың 12-һе беренсе класҡа барасағын билдәләп китте.
Президент мәктәптең һәр класын иғтибар менән ҡарап сыҡты. Ҡыҙҙар һәм малайҙар өсөн айырым хеҙмәт дәресе бүлмәләре, инглиз телен өйрәнеү, информатика кабинеттарының заманса йыһазландырылыуы һәр кемде һоҡландырҙы. Бүлмәләр яҡты, матур булыуы менән айырылып тора.
Рөстәм Зәки улы уҡытыусылар һәм төҙөүселәр менән әңгәмә ҡорҙо, уларҙың йәшәйеше тураһында һорашты. Президент ошондай яҡты, матур мәктәп төҙөүселәргә оло рәхмәтен белдерҙе. Шулай уҡ Ҡуянтау мәктәбендә илебеҙҙең ныҡлы терәге һәм таянысы булған, аҡыллы, көслө рухлы балалар тәрбиәләнеүен, бының өсөн уҡытыусыларға заман бергә атларға кәрәклеген билдәләп үтте.
Президент кортежы артабан Ниғәмәт ауылына юлланды. Белеүебеҙсә, былтыр ауыл мәҙәниәт йорто янып юҡҡа сыҡҡайны. Бер йыл тигәндә бында “Баймаҡ ПМК-һы” ЯСЙ-һы төҙөүселәре көсө менән яңы мәҙәниәт усағы ҡалҡып сыҡты.
Р.З. Хәмитовты мәҙәниәт йортонда ауылдың “Һаҡмар һандуғастары” фольклор ансамбле ҡаршы алып, юғары ҡунаҡҡа йыр-моң бүләк итте. Республика башлығын тамашасылар залында иһә 1 сентябргә әҙерлек алып барған уҡыусылар ҡаршыланы.
Мәҙәниәт йортоноң икенсе ҡатында урынлашҡан китапханала Р.З. Хәмитов китап уҡырға килгән уҡыусылар менән аралашты, үҙенең ҡыҙыҡһындырған һорауҙарын бирҙе. Ошо көндәрҙә бында компьютер урынлаштырыласаҡ, Интернет селтәре һәм телефон бәйләнеше булдырыласаҡ.
Республика башлығы мәҙәниәт йорто менән танышып сыҡҡас үҙенең ҡәнәғәт булыуын белдерҙе. Элекке мәктәп директоры, хәҙер хаҡлы ялда булған Ф.Мөхәмәтйәнов ауыл халҡы, ветерандар советы исеменән республика етәксеһенә халыҡ мәнфәғәтендә ал-ял белмәй эшләгәне өсөн рәхмәт белдерҙе. Ауыл халҡы шулай уҡ Ниғәмәткә тәбиғи газ селтәре һуҙыуҙа ярҙам күрһәтеүен дә һораны. “Мин риза, бергә эшләйек”, – тип яуап бирҙе Президент.
БР Президенты Р.З. Хәмитов Баймаҡҡа эш сәфәренән бик ҡәнәғәт ҡалды, район етәкселегенең төбәкте үҫтереүҙәге ролен юғары баһаланы. «Баймаҡ – Башҡортостандың терәк төбәге һәм уның киләсәге лә яҡты», – тип билдәләне республика башлығы.
А. МӨХӘМӘТШИН, С. КЕЙЕКБИРҘИНА, Г. ИҪӘНГИЛДИНА, Л. ТАКАЕВА.
ФОТОЛА: Президент Ҡуянтауҙа төҙөүселәр менән аралаша.


text:
Йыл башында Германияның Die Welt (“Вельт”) көндәлек гәзитендә Рәсәй халҡының санкция шарттарында яйлап яңыса туҡланыу мәҙәниәтенә күсеүе, илдә етештерелгән аҙыҡ-түлеккә иғтибарҙың артыуы тураһында бәйән иткәндәр. Мәскәү ресторандары менюһын һүрәтләгәндә “Башҡортостандан бер өләсәй әҙерләп ебәреп торған ҡаҡланған ҡаҙ” тип яҙыуҙары айырыуса ҡыҙыҡлы тойолдо.
Радик Рәүфис улы Ғарипов Пермь ҡалаһында тыуған. “Авиация инженеры”, “Философия” йүнәлештәре буйынса белем алған. Ҡатыны менән өс ул үҫтерә. Пермь география клубын ойоштороусыларҙың береһе һәм директоры. Пермь ҡалаһы башҡорттары ҡоролтайының башҡарма комитеты рәйесе, край мөфтөйө урынбаҫары.
Күп йылдар элек, осошҡа әҙерләнгәндә, бәхетһеҙлеккә тарый – һул аяғы ҡазаланып, балтырының бер өлөшөн ҡырҡтырырға мәжбүр була. Операциялар, реабилитация, протездар – ныҡлы рухлы Радик Ғарипов быларҙың барыһын да түҙемлеге менән еңә, үҙенә “Бирешмәҫкә!” тигән маҡсат ҡуя. Әлбиттә, “Осорға!” тигән ниәтте лә ташламай, бирешмәй. Һауаға ла күтәрелә. Уны хатта легендар осоусы Алексей Маресьев менән дә сағыштыралар.
Милләттәшебеҙ башҡорт музыка ҡоралдарында уйнай, онотола төшкәндәрен тергеҙеү менән шөғөлләнә. Өҫтәүенә рус телендә бик матур, мәғәнәле шиғырҙар яҙа. Башҡорт халҡын боронғо ҡиммәттәрҙе баһаларға, хәҙерге заман шауҡымынан арынып, асылыбыҙға кире ҡайтырға саҡыра ҡатай башҡорто.


text:
- Подробности
- Просмотров: 263
МЕСРОПЯН Арсен Владимирович (11.5.1974, Өфө), инженер‑механик. БР ФА проф. (2016), техник ф. д‑ры (2010). ӨДАТУ‑ны (1996), РФ Хөкүмәте эргәһендәге Халыҡ хужалығы акад. (2008, Мәскәү) тамамлаған. 1999 й. алып ӨДАТУ‑ла эшләй (2011 й. башлап Ғилми‑тикшеренеү эштәре идаралығы нач.). Фәнни эшмәкәрлеге осоу аппараттарының гидравлик һәм пневматик приводтарының математик моделдәрен әҙерләүгә һәм проектлауға арналған. М. етәкс. осоу аппараттары м‑н идара итеү системаларының күҙәтә торған электр‑гидравлик приводтарының үҙенсәлектәрен иҫәпләп сығарыу методикалары, нефтле һәм газлы ҡатламдарҙы һынаусылар өсөн гидравлика ярҙамында логик идара ителә торған система һ.б. эшләнә, улар “Гидравлика” ФДУП‑ында, “Керн” ҒПП‑нда (Өфө), Өфө моторҙар эшләү производство берекмәһендә, акад. В.П.Макеев ис. Дәүләт ракета үҙәгендә (Мейәс ҡ.) һ.б. индерелә. 100‑ҙән ашыу фәнни хеҙмәт һәм 13 уйлап табыу авторы.
Хеҙм.: Идентификация и адаптивное управление струйными гидравлическими рулевыми машинами. М., 2007 (авторҙ.).
Тәрж. Р.Ғ.Ғилманов


text:
Көмөш тәңкәләр
Просмотров 495
- "Аҡбуҙат"та баҫылған:05-2014
-
- Рубрика:Авторҙар, Тәүфиҡ дәресе
- Исеме:Көмөш тәңкәләр
-
- Автор:Земфира АҠБУТИНА
-
- Район:
-
- Ауыл:
-
- Рәссам:
-
Земфира АҠБУТИНА
Көмөш тәңкәләр
(Хикәйә)
Минең ике апайым бар. Ҙуры — Әлфиә, икенсеһе — Әлиә. Бер көн Әлфиә апайым беҙгә утыҙ биш тинлек аҡса бирҙе лә тәмлекәстәр алырға ҡушты. Минең магазинға тәүге тапҡыр килеүем. Тышта эҫе, ә унда һалҡынса, рәхәт. Кәштәләрҙәге әйберҙәргә ҡарап, иҫем китеп торам. Әлиә апайым һатыусыға көмөш һәм баҡыр тәңкәләрҙе һуҙҙы. Бер устай «кис-кис» тигән ирис кәнфит, байтаҡ ҡына печенье килде. Минең күҙем дүрт булды. Бәләкәй генә көмөш тәңкәләргә күпме ниғмәттәр алырға була! Яйын табып:
— Әлфиә апайым ул утыҙ биш тинде ҡайҙан алды икән? — тип һораным.
— Иҙән йыуғанда карауат аҫтынан тапҡан.
— Улайһа, мин бөгөн иҙән йыуам!
— Ярай, бик һәйбәт!
Мин тасҡа һыу алып, эшкә керештем. Карауат аҫтына инеп, һәр мөйөшөн тикшереп сыҡтым. Бәлки, көмөш һәм баҡыр тәңкәләр иң төптә яталыр?Ләкин ул табылманы.
— Апай, иҙәнде йыуып бөттөм, ә аҡса тапманым, — тим, ҡайғырып. — Ә карауат аҫтына уларҙы кем һала?
Апайым хәйләкәр йылмая. Күҙен ҡыҫа биреп:
— Атайҙың салбар кеҫәһендә күп. Уларҙың сыңлап-сыңлап киткәнен ишеткәнең юҡмы ни?
Мин бөтөнләй шаҡ ҡаттым.
— Юҡ, — тим.
— Ул йоҡлар алдынан салбарын сисеп, ултырғысҡа һала. Шунда сылтырағаны ишетелә. Кейенгән саҡта, кеҫәһендәге аҡсалары төшөп китеп, карауат аҫтына ла тәгәрәй, — ти апайым.
Кисәге тәмлекәстәрҙең тәме һаман да минең тел осонда тора кеүек! Барыһы ла йоҡлап бөткәс, карауат эргәһенә барып, атайымдың салбарын ҡулыма алып та өлгөрмәнем, тәңкәләр сыңлап иҙәнгә ҡойола башланы. Гүйә улар:
— Урлашырға ярама-айй! – тип иҙән буйлап тәгәрәнеләр. Тауышҡа атайым уянды. Мин, шаңҡып, урынымда ҡатып тора инем, ул башын ҡалҡытты ла:
— Бар, йоҡла, бында ни эшләп тораһың? – тине аптырап. Шунан ғына миңә йән инде. Нисек урыныма барып ятҡанымды һиҙмәй ҙә ҡалдым.
Һабаҡ булды миңә: урлашыу башҡаса уйыма ла инеп сыҡмай!


text:
«Дуҫлыҡ моңо» халыҡ-ара конкурсы йырсыларҙы ҡатнашырға саҡыра
ӨФӨ, 2016 йыл, 23 сентябрь. /«Башинформ» мәғлүмәт агентлығы, Ләйлә Аралбаева/.
Башҡорт һәм татар йырҙарын башҡарыусыларҙың «Дуҫлыҡ моңо» халыҡ-ара конкурсы йырсыларҙы ҡатнашырға саҡыра. Фестиваль 19-21 октябрҙә Нефтекама ҡалаһында уҙғарыла. Конкурста 16 йәштән 35 йәшкәсә һәүәҫкәр башҡарыусылар ғына ҡатнаша.
Ҡатнашыусыларҙың барыһы ла дүрт әҫәр: башҡорт һәм татар халыҡ, башҡорт һәм татар композиторҙарының эстрада йырҙарын әҙерләргә тейеш. Сығыштарҙы Башҡортостандың һәм Татарстандың танылған композиторҙары, йырсылары, сәнғәт оҫталары баһалай. Гран-приға лайыҡ булыусы, лауреаттар һәм дипломанттар диплом һәм ҡиммәтле бүләк (йәки аҡсалата премия) менән бүләкләнә. Бәйгелә ҡатнашыу өсөн ғаризаны 14 октябргә тиклем gukrcnt@mail.ru, kultura_neft@mail.ru электрон адрестарына ебәрергә кәрәк.
Башҡорт һәм татар йырҙарын башҡарыусыларҙың «Дуҫлыҡ моңо» халыҡ-ара фестивале тәүге тапҡыр 1991 йылда ойошторола. Сараның программаһында фестивалде асыу һәм ябыу тантаналары, гала-концерт, жюри ағзалары менән осрашыу, матбуғат конференцияһы һәм ҡатнашыусыларҙың хушлашыу кисәһе ҡаралған.


text:
Яңы технология ҡулланыла
07 июля 2017 йыл | Ауыл хужалығы, Йәмғиәт
Көн дә тиерлек яуып торған ямғырҙар мал аҙығы әҙерләү барышын тотҡарланы. Шулай булыуға ҡарамаҫтан, "Урожай” крәҫтиән хужалығында етерлек күләмдә мал аҙығы запасы туплап ҡалырға тырышалар.
Байрамығыҙ менән!
07 июля 2017 йыл | Матбуғат, Йәмғиәт
Хөрмәтле почта хеҙмәткәрҙәре һәм ветерандары!
Һөнәри байрамығыҙ айҡанлы ихлас күңелдән ҡотлауҙарҙы ҡабул итегеҙ.
Почта хеҙмәте – ул борон-борондан йәмғиәт тормошонда айырым урын биләгән әһәмиәтле тармаҡ. Ул илдең иҡтисади үҫешенә булышлыҡ итә, халыҡҡа киң аралашыу мөмкинлеге бирә, халыҡ араһында абруй һәм ҙур һорау менән файҙаланыла. Яңы технологиялар нигеҙендә заманса хеҙмәттәр булдырыу менән бергә һеҙ, почта хеҙмәткәрҙәре, халыҡҡа матбуғат баҫмаларын, хаттар һәм башҡа корреспонденцияларҙы, пенсия, пособиеларҙы үҙ ваҡытында алып барып еткереп, ҙур эш башҡараһығыҙ. Коммуналь түләүҙәр, электрон юл менән аҡса ҡабул итеү, банк картаһы ярҙамында төрлө операцияларҙы һәм башҡа эштәрҙе башҡарыу – һеҙҙең көндәлек көсөргәнешле хеҙмәт. Артабан да халыҡ өсөн ябай һәм ышаныслы хеҙмәттәр күрһәтеүҙә намыҫлы эшләрһегеҙ, тип ышанам. Ныҡлы һаулыҡ, тынғыһыҙ эшегеҙҙә уңыштар, ғаиләгеҙҙә именлек теләйем. Һеҙҙең ярҙамығыҙ менән һәр бер йортҡа яңылыҡтар, шатлыҡ-һөйөнөстәр генә килеп торһон. Байрамығыҙ мөбәрәк булһын!
Рәмил БОХАРОВ,
Муниципаль район хакимиәте башлығы.
Һөнәри байрамығыҙ айҡанлы ихлас күңелдән ҡотлауҙарҙы ҡабул итегеҙ.
Почта хеҙмәте – ул борон-борондан йәмғиәт тормошонда айырым урын биләгән әһәмиәтле тармаҡ. Ул илдең иҡтисади үҫешенә булышлыҡ итә, халыҡҡа киң аралашыу мөмкинлеге бирә, халыҡ араһында абруй һәм ҙур һорау менән файҙаланыла. Яңы технологиялар нигеҙендә заманса хеҙмәттәр булдырыу менән бергә һеҙ, почта хеҙмәткәрҙәре, халыҡҡа матбуғат баҫмаларын, хаттар һәм башҡа корреспонденцияларҙы, пенсия, пособиеларҙы үҙ ваҡытында алып барып еткереп, ҙур эш башҡараһығыҙ. Коммуналь түләүҙәр, электрон юл менән аҡса ҡабул итеү, банк картаһы ярҙамында төрлө операцияларҙы һәм башҡа эштәрҙе башҡарыу – һеҙҙең көндәлек көсөргәнешле хеҙмәт. Артабан да халыҡ өсөн ябай һәм ышаныслы хеҙмәттәр күрһәтеүҙә намыҫлы эшләрһегеҙ, тип ышанам. Ныҡлы һаулыҡ, тынғыһыҙ эшегеҙҙә уңыштар, ғаиләгеҙҙә именлек теләйем. Һеҙҙең ярҙамығыҙ менән һәр бер йортҡа яңылыҡтар, шатлыҡ-һөйөнөстәр генә килеп торһон. Байрамығыҙ мөбәрәк булһын!
Рәмил БОХАРОВ,
Муниципаль район хакимиәте башлығы.
Үҙ эшенең оҫтаһы
07 июля 2017 йыл | Уңғандарыбыҙ, Йәмғиәт
Һәр тармаҡтың да үҙ оҫталары, алдынғылары, иң-иңдәре була. Сәйетбаба почта бүлексәһе начальнигы Миләүшә Шәрифулла ҡыҙы Зиннурова ла район почта тармағы алдынғыларының береһе.
Балалар ҙа ихлас ҡатнашты
07 июля 2017 йыл | Йәмғиәт
Барлыҡ Ислам донъяһы киң ҡолас менән билдәләп үткән Ураҙа байрамы Бурлы ауылында ла матур үтте. Көн ямғыр-болотло булһа ла, ауыл мәсете халыҡ менән тулы булды.
Рәсми портал асылды
07 июля 2017 йыл | Яңылыҡтар, Йәмғиәт
Башҡортостан Республикаһының Рәсми эшлекле порталы – bizrb.ru – булдырылды.
Бында эшҡыуарҙар Башҡортостан Республикаһындағы финанс, мөлкәт, мәғлүмәт-консультация ярҙам тураһында тулы мәғлүмәт алырға, 2013 – 2018 йылдарға "Башҡортостан Республикаһында бәләкәй һәм урта эшҡыуарлыҡты үҫтереү һәм ярҙам” Дәүләт программаһы, шулай уҡ райондар һәм ҡала округтарының дәүләт ярҙамы муниципаль программалары менән танышырға мөмкин.
"Эшлекле бәйләнештәр биржаһы” ("Биржа деловых контактов”) бүлегендә теркәлеп, ойошмалар һәм эшҡыуарҙар үҙ эшмәкәрлеге хаҡында белдереү, партнерҙар һәм клиенттар йәлеп итеү өсөн өҫтәмә мөмкинлек ала.
Был порталда эшҡыуарҙар дәүләт ярҙамы сараларына ҡағылышлы даими һорашыуҙарҙа үҙ фекерен белдерергә мөмкин.
Бында эшҡыуарҙар Башҡортостан Республикаһындағы финанс, мөлкәт, мәғлүмәт-консультация ярҙам тураһында тулы мәғлүмәт алырға, 2013 – 2018 йылдарға "Башҡортостан Республикаһында бәләкәй һәм урта эшҡыуарлыҡты үҫтереү һәм ярҙам” Дәүләт программаһы, шулай уҡ райондар һәм ҡала округтарының дәүләт ярҙамы муниципаль программалары менән танышырға мөмкин.
"Эшлекле бәйләнештәр биржаһы” ("Биржа деловых контактов”) бүлегендә теркәлеп, ойошмалар һәм эшҡыуарҙар үҙ эшмәкәрлеге хаҡында белдереү, партнерҙар һәм клиенттар йәлеп итеү өсөн өҫтәмә мөмкинлек ала.
Был порталда эшҡыуарҙар дәүләт ярҙамы сараларына ҡағылышлы даими һорашыуҙарҙа үҙ фекерен белдерергә мөмкин.


text:
Продукция сифаты өлкәљендә Президент премияһына конкурс
Башҡортостан предприятиелары һәм ойошмалары 2009 йылғы продукция (тауар, хеҙмәтләндереүҙәр) сифаты өлкәһендә Башҡортостан Республикаһы Президенты Премияһына дәғүә итеүгә конкурста ҡатнашыуға саҡырыла.
БР Стандартлаштырыу, метрология һәм сертификация үҙәге матбуғат хеҙмәте хәбәр итеүенсә, премиялар йыл һайын конкуренцияға һәләтле продукция сығарған, юғары сифатлы хеҙмәтләндереү күрһәткән, сифат менән идара итеүҙең юғары һөҙөмтәле ысулдарын индергән өсөн бирелә.
Конкурста ҡатнашыу өсөн ойошма 1 августан да һуңға ҡалмайынса БР Стандартлаштырыу, метрология һәм сертификация үҙәгенә заявка бирергә тейеш. 1 октябргә тиклем конкурсанттың тултырылған анкетаһын бирергә кәрәк. Йыл аҙағына тиклем комиссия Башҡортостан Президентына Премия биреү тураһында тәҡдимдәр тапшыра.
Республика конкурсы лауреаттары Премия эмблемаһы менән Сифат кубоктары һәм беренсе дәрәжә дипломдар аласаҡ. Конкурс комиссияһы ҡарары буйынса дипломанттар статусы бирелгән һәм икенсе, өсөнсө дәрәжә дипломдар тапшырылған ойошмалар билдәләнәсәк.


text:
Айҙар Суфиянов БР торлаҡ-коммуналь хужалыҡ министры урынбаҫары итеп тәғәйенләнде
Айҙар Рәфҡәт улы Суфиянов Башҡортостандың торлаҡ-коммуналь хужалыҡ министры урынбаҫары итеп тәғәйенләнде. Был турала ведомствоның матбуғат хеҙмәте хәбәр итә.
Айҙар Суфиянов 1972 йылдың 21 июлендә Туймазы ҡалаһында тыуған. 1995 йылда — «Ауыр иреүсән металл булмаған һәм силикат материалдарҙың химик технологияһы» белгеслеге буйынса Иваново дәүләт химия-технология академияһын, 2000 йылда «Юриспруденция» белгеслеге буйынса Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһын тамамлаған.
Бынан алда Туймазы районы хакимиәте башлығы була.


text:
Иглин районында «Һаумыһығыҙ, яҡташтар!» байрамы үтте
Иглин районының Ҡалтыман ауылында «Һаумыһығыҙ, яҡташтар!» байрамы үтте. Ауыл халҡы был сараға ныҡлап әҙерләнгән: ремонт эштәре үткәргән, ихаталарын төҙөкләндергән.
Ауыл халҡын байрам менән район һәм ауыл Советы етәкселеге ҡотланы. Етәкселәр билдәләүенсә, ауыл биләмәләрен төҙөкләндереү урындағы хакимиәт эшмәкәрлегенең төп йүнәлештәренең береһе булып тора. Быйыл районда алты километр юл түшәлгән, барлыҡ бюджет ойошмалары төҙөк хәлдә, ауылдарҙа график буйынса көнкүреш ҡалдыҡтарын сығарып түгеү ойошторолған. Халыҡ «Иң яҡшы ихата» конкурсында әүҙем ҡатнаша.
Байрам ҡунаҡтары өсөн концерт, күргәҙмә, төрлө уйындар, аттракциондар, спорт ярыштары ойошторолдо.


text:
Фото:
Рәсәйҙең 11 төбәге һайлау комиссиялары хеҙмәттәшлек тураһында килешеүгә ҡул ҡуйҙы
Фото:
Рәсәй Федерацияһының 11 субъекты һайлау комиссиялары төбәк-ара хеҙмәттәшлек тураһында килешеүгә ҡул ҡуйҙы. Килешеү Өфөлә үткәрелгән «Хәҙерге Рәсәйҙә һайлау системаһын үҫтереүҙең 20 йыллыҡ тәжрибәһе: ҡаҙаныштар, проблемалар, перспективалар» төбәк-ара ғилми-ғәмәли конференцияһының йомғаҡлау этабы булды.
Яҡтар Рәсәй граждандарының һайлау хоҡуҡтарын тәьмин итеү өсөн тәжрибә уртаҡлашыу маҡсатында һайлау комиссияларының үҙ-ара хеҙмәттәшлеге тураһында һөйләшеп килеште.
Рәсәй Үҙәк һайлау комиссияһы рәйесе урынбаҫары Леонид Ивлев, был мөһим сәйәси ваҡиға, тип билдәләне.
— Башҡортостан Үҙәк һайлау комиссияһынан өйрәнерлек нәмәләр байтаҡ, шуға күрә бөгөн документҡа административ сик буйынса күршеләр генә түгел, шулай уҡ Камчатканан Калининградҡа тиклем һайлау комиссиялары вәкилдәре ҡул ҡуя.
«Хәҙерге Рәсәйҙә һайлау системаһын үҫтереүҙең 20 йыллыҡ тәжрибәһе: ҡаҙаныштар, проблемалар, перспективалар» төбәк-ара ғилми-ғәмәли конференцияһының пленар өлөшөндә Башҡортостан Президенты Рөстәм Хәмитов ҡатнашты. Илдең 11 төбәгенән һайлау комиссиялары вәкилдәре коллегалары менән үҙ тәжрибәһе һәм тәҡдимдәре менән уртаҡлашты. Форум эшендә Рәсәй Федерацияһы Үҙәк һайлау комиссияһы рәйесе урынбаҫары Леонид Ивлев, Рәсәй Федерацияһы Үҙәк һайлау комиссияһы ағзаһы Нина Кулясова ҡатнашты.


text:
Әлеге көндә Норвегияла йәшәүсе Ринатты күптән беләм. Ул һәр саҡ асыҡ йөҙлө, мөләйем, изге күңелле егет. Ринат тырыш һәм маҡсатына ирешеүсән, бер урында тик тормай — эшләргә лә, уҡырға ла өлгөрә, белемен һәр саҡ камиллаштырып тора. Беҙҙең геройыбыҙ үҙенең киләсәген дә яҡшы күҙаллап, уға табан ҡыйыу аҙымдар менән бара. Тиҙҙән Ринат тормошонда тағы ла бер мөһим аҙым яһаясаҡ – иртәгә, 16 август, һөйгәне Лилиә менән законлы никах көндәре. Шундай тулҡынландырғыс мәл алдынан Ринат беҙгә Норвегиялағы тормошо, хыялдары тураһында һөйләне, сит илдә уҡырға йәки стажировкаға барырға теләүселәргә кәңәштәрен бирҙе.
РИНАТ БИКТУҒАНОВ
Йәшәгән урыны: Конгсберг ҡалаһы, Норвегия.
Тыуған урыны: Ҡырмыҫҡалы районы, Сәхәй ауылы.
Йәше: 23 йәш.
Белеме: Санкт-Петербург дәүләт политехник университеты, бакалавр; Кюменлааксо өҫтәмә фәндәр университеты (Университет прикладных наук Кюменлааксо), Финляндия, бакалавр; әлеге көндә Санкт-Петербург дәүләт политехник университеты магистратураһы студенты.
Яратҡан китабы: «Граф Монте-Кристо», Александр Дюма.
Ял өсөн иң яҡшы урын: Ҡырмыҫҡалы районы, Сәхәй ауылы.
Тормош ҡағиҙәһе: «Уҡы, ҡыбырла, тормошҡа ҡыуан!»
Ринат, һин әлеге ваҡытта нимә менән шөғөлләнәһең?
Стажировка утәм – Норвегияла инженер-конструктор булып эшләп йөрөйөм. Шул уҡ ваҡытта Санкт-Петербург дәүләт политехник университеты магистратураһының 2-се курсында белем алам.
Норвегияла ҡасандан бирле йәшәйһең? Ни өсөн унда барырға булдың?
Норвегияла 2014 йылдың февраленән бирлемен. Сит илгә күсеүемдең сәбәбе – Норвегия-Америка нефть-газ компанияһының Санкт-Петербургтағы филиалына эшкә төшөп, был компанияның мине Норвегияға бер йыллыҡ стажировкаға ебәреүе.
Норвегиянан беренсе тәъҫораттырың ниндәй ине?
Бында бигерәк ныҡ тыныс һәм матур.
Сит илдә ниндәй ауырлыҡтар менән осрашырға тура килә? Һин нисек уларҙы еңеп сығаһың?
Бында бер ерҙә лә ҡарабойҙай таба алмайым һәм рәхәтләнеп тәмле аш ашап булмай. Ә саҡ ҡына етдирәк булғанда – ул норвеж теле менән ҡыйынлыҡтар, сөнки өлкәндәрҙең күбеһе бында инглиз телендә һөйләшергә теләмәй. Йыш ҡына магазиндың кассаһында инглизсә һораһаң да улар үҙ телендә яуап ҡайтаралар. Яйлап шулай итеп норвеж телен дә өйрәнеп киләм.
Сит илгә сығып киткәс эске күңелеңдә нимәләр үҙгәрҙе?
Ниндәйҙер ҡәтғи үҙгәрештәр булманы. Бәлки мин быға тиклем Европаның икенсе ҡалаларында оҙаҡ ваҡыт ҡына йәшәп алғанғалыр. Бында мин үҙемде тынысыраҡ һәм уңайлыраҡ тоям.
Ринат, Норвегиялағы йәшәү кимәле тураһында әҙерәк һөйләп китһәңсе.
Норвегия — 5 млн халҡы булған бәләкәй ил. Йәшәү кимәле буйынса иң яҡшы ҡалалар исемлегенә ине, бәлки беренсе урында тора тип тә әйтергә мөмкин. Уртаса эш хаҡы – 5 000 евро, уның өстән бер өлөшө һалым булып китә. Һалымдар бында юғары һәм прогрессив рәүештә һанала. Әгәр ҙә кеше 10 000 евронан ашыу килем ала икән, тимәк шуның 55%-ын һалым итеп түләргә тура киләсәк. Юридик берәмеккә һалынған иң юғары һалымдың кимәле — 80%. Һалым ни тиклем юғары булмаһын, уны түләргә йәл түгел, сөнки бында ул барыбер яҡшы медицина, мәғариф, юлдар йөҙөндә халыҡҡа кире ҡайта. Бында халыҡ ҡатламдарға бүленмәй: байҙар ҙа, ярлылар ҙа юҡ, тик урта хәллеләр генә. Һәр ғаиләнең (әгәр ҙә ир ҙә, ҡатын да эшләй икән) өй, автомобиль һатып алырға мөмкинселектәре бар. Ғәҙәттә ике бала тәрбиәләйҙәр. Күптәрҙең ҙур булмаған яхталарымы, кәмәләреме, йәиһә тауҙар араһында йәки фьорд эргәһендә коттедждары бар. Балаларын үҙ аллы итеп, пенсияға сыҡҡас (67 йәштә), бындағы халыҡ Испаниянан торлаҡ һатып алып, ялҡытҡыс көҙгө көндәрҙән шунда барып ял итә.
Норвегия халҡы рәсәйлеләрҙән, башҡорттарҙан нимәһе менән айырыла?
Норвеждар бер ҡасан да һинең йөҙөңә ҡарап һинең турала нимә уйлағандарын әйтмәйәсәктәр. Был тормоштоң бөтә өлкәләренә ҡағыла — эштә булһынмы, йәиһә таныштар, дуҫтар йыйлышҡанда ла. Норвегияла декрет ялына ҡатындың түгел, ә ир-егеттең китеүе ғәҙәти күренеш һанала.
Ринат, һин донъяның тағы ла ниндәй илдәрендә ниндәй маҡсаттар менән булғаның бар?
Финляндияла 9 ай буйы икенсе диплом программаһы буйынса уҡыным, АҠШ-та 3 ай булдым, Германияла тел өйрәнеү курсына 10 көнгә барып ҡайттым. Шулай уҡ турист булып Финляндия, Норвегия, Литва, Латвия, Бөйөк Британия, Төркиә, Эстония, Швеция илдәрендә булғаным бар.
Һин нисек уйлайһың, уңышҡа өлгәшер өсөн диплом алыу мөһимме?
Минең фекеремсә, ниндәй булһа ла белем, шул уҡ ваҡытта юғары белем алыу һәр саҡ мөһим, бында тәрән мәғәнә бар. Әммә диплом алыу һәм белем алыу тигән мәғәнәләрҙе бутарға ярамай. Норвегияла эш хаҡы кимәле һинең дипломыңа ҡарап билдәләнә – бакалаврҙыҡымы әллә магистрҙыҡымы.
Шуға ҡарамаҫтан, бер генә лә бөйөк уңыш тарихы диплом менән бәйләнмәгән, әммә дипломдың булыуы уңышҡа табан юлды ныҡ ҡына ҡыҫҡартыуы мөмкин.
Ринат, яҡындарыңды, тыуған йортоңдо, илеңде һағынаһыңмы?
Әлбиттә, бик ныҡ һағынам.
Башҡортостанға йыш ҡайтып торһыңмы?
Башҡортостанға йылына өс тапҡырҙан да кәмерәк ҡайтмаҫҡа тырышам.
Нисек уйлайһың, сит илдә йәшәү өсөн кешелә ниндәй һыҙаттар булырға тейеш? Ниндәйҙер әҙерлек кәрәкме?
Хәҙерге ваҡытта “толерантлыҡ” тигән төшөнсә популяр булып китте. Минең өсөн ул икенсе халыҡтың мәҙәниәтен, ғөрөф-ғәҙәттәрен, тормош рәүешен хөрмәт итеп, үҙеңдең мәҙәниәтеңде көсләп ҡыҫтырып, уларҙыҡын этәргесләмәү тигәнде аңлата. Шуға күрә сит илдә ошо төшөнсәне иҫтә тоторға кәрәк тип уйлайым.
Һин ниндәй телдәрҙе беләһең?
Башҡорт, татар, урыҫ, инглиз, төрөк телдәрен беләм.
Ринат, һин кемдән өлгө алаһың, һинең өсөн кем герой?
Минең геройҙарым – ул тормоштоң төрлө этабында мине уратып алған, минән көслөрәк кешеләр.
Сит илдә уҡырға, стажировка үтергә теләгән егет-ҡыҙҙарға ниндәй кәңәштәр бирер инең?
1. Уҡығыҙ. Белемһеҙ һеҙ сит илдә бер кемгә лә кәрәк түгелһегеҙ.
2. Ҡыҙыҡһыныусан булығыҙ, сит ил компаниялары тураһында белешеп тороғыҙ.
3. Иң мөһиме — теләк!
Ринат, киләсәктә һин үҙеңде ниндәй илдә күрергә теләр инең?
Үҙемдең киләсәгемде мин өс этапҡа бүлер инем:
- Йәшлек йылдары – ул үҙ ғаиләм тыуғандан алып (ул быйылғы йылдың 16 авгусында барлыҡҡа киләсәк) минең буласаҡ балаларымдың мәктәп йылдарына тиклем. Был осорҙо мин һөнәрем буйынса бик төплө тәжрибә алыр һәм башҡа мәҙәниәт менән байыр өсөн сит илдә үткәрер инем, мәҫәлән Норвегияла. Ни өсөн балаларымдың мәктәп йылдарына тиклемге осор тиһегеҙме? Сөнки мин уларҙың Рәсәйҙә уҡып, үҙ тарихын һәм мәҙәниәтен белеп үҫеүҙәрен теләйем.
- Ғаиләле кеше, ултыраҡ тормош – был осорҙо мин Рәсәйҙә, Санкт-Петербургта үткәрергә теләр инем. Миңә илебеҙҙең башҡа ҡалаларынан айырылап торған был ҡала бик оҡшай.
- Әүҙем пенсионер – был осорҙо мин Сәхәй ауылында булып, донъяның теләһә ниндәй өлөшөнә барырға мөмкинселеккә эйә булып йәшәргә теләйем.
Үҙеңдең ғаиләң тураһында һөйләп үтһәңсе?
Минең ғаиләм – атайым, әсәйем, апайым, ҡустым һәм минең кәләшем. Асыҡлаңҡырап әйткәндә, минең ата-әсәйем Әнүзә һәм Нәзим Өфө ҡалаһында 2007 йылдан алып йәшәйҙәр, быға тиклем 20 йыл Ҡырмыҫҡалы районы Сәхәй ауылында тормош көттөләр. Атайым инженер-электрик булып эшләй, әсәйем декрет ялында. Минең апайым Ғәлиә минән 4 йәшкә оло, ҡустым Динар – 21 йәшкә кесерәк. Кәләшем Лилиә Өфө ҡалаһының Дим районынан булыуына ҡарамаҫтан, беҙ уның менән беҙ 5 йыл элек Санкт-Петербургта таныштыҡ.
Һинең яратҡан шөғөлдәрең?
Спорт, бигерәк тә тау саңғыһы, футбол һәм баскетбол. Мине кәләшем тағы ла бер бик шәп шөғөлгә ғашиҡ иттерҙе – ул сәйәхәт итеү.
Ринат, һин үҙеңә ниндәй маҡсаттар ҡуяһың?
Көн һайын үҫешергә, тик яҡшы яҡҡа үҙгәрергә, бер урында тапалмаҫҡа. Был тормошомдоң һәр өлкәһенә лә ҡағыла.
Нимә тураһында хыялланаһың?
Мин һәм минең яҡындарым теләгән ваҡытта донъяның ниндәй булһа ла нөктәһенә бара алһын өсөн финанс, физик һәм әхлаҡи яҡтан мөмкинселектәрембулыуын теләйем. Һәм әлбиттә, юғарылағы киләсәктә ҡайҙа булырға теләйем тигән һорауға яуабымды тормошҡа ашырырға.
Ринат менән Лилиәнең тормоштағы иң бәхетле мәлдәренең береһе — законлы никахтарына бер генә көн ҡалып бара. Мин уларға иртәгә тыуасаҡ көндөң онотолмаҫлыҡ хәтирәләргә бай булыуын теләйем. Бер-берегеҙҙе яратып, хөрмәт итеп, бәхетле йәшәгеҙ! Ышанам: Ринат үҙенең ҡуйған маҡсаттарына ирешәсәк, сөнки уның янында ҡанатландырып, дәртләндереп тороусы Лилиәһе буласаҡ.


text:
Республиканың ҡалалар төҙөлөшө пландарын интернетта ҡарап буласаҡ
Республиканың Төҙөлөш һәм архитектура буйынса дәүләт комитеты рәйесе Хәлит Мәхмүтов бөгөн Башҡортостандың Дәүләт Йыйылышы – Ҡоролтай ултырышында депутаттар алдында сығыш яһап, «Башҡортостан Республикаһында ҡалалар төҙөлөшө эшмәкәрлеген көйләү тураһында»ғы Башҡортостан Республикаһы законына үҙгәрештәр индереү тураһында»ғы закон проектын тәҡдим итте.
Хәлит Мәхмүтов аңлатыуынса, төҙәтмәләр территориаль планлаштырыуға ҡағыла. Власть органдары ҡала төҙөлөшөн территориаль планлаштырыу документтары проекттары һәм бындай проекттарҙы дәлилләү буйынса материалдар менән интернет селтәре аша танышыу мөмкинлеген булдырырға тейеш.
— Ҡала төҙөлөшөн проектлауҙың республика нормативтары проекты Башҡортостан Республикаһының рәсми сайтында уларҙы раҫлағанға тиклем кәм тигәндә ике ай алдан урынлаштырылырға тейеш, тип ҡарала закон проектында, — тине ул. – Ҡала төҙөлөшөн проектлауҙың республика нормативтары Башҡортостан Республикаһы Хөкүмәте менән раҫлана, республика биләмәһендә урынлашҡан муниципаль берәмектәрҙең урындағы үҙидаралыҡ органдары тәҡдимдәре лә иҫәпкә алына.
Закон проектына ярашлы, айырым һәм юридик кешеләргә үҙ аҡсаһы иҫәбенә территорияны планлаштырыу буйынса документтар әҙерләү хоҡуғы ла бирелә.
БР Дәүләт Йыйылышы депутаттары закон проектын беренсе уҡыуҙа ҡабул итте.


text:
- Подробности
- Просмотров: 252
СЕРЕБРЯННИКОВ Александр Георгиевич [1904 й. июне, Ырымбур губ. Верхнеурал өйәҙе Бәләкәй Ҡаҙаҡҡол а. (БР‑ҙың Учалы р‑ны) — 8.7. 1943, Курск өлк. Ольховатка а. ерләнгән], Советтар Союзы Геройы (1943). Б.В. һуғышында ҡатнашыусы. 1942 й. майынан Үҙәк фронтта хеҙмәт иткән. Герой исеменә 13‑сө армияның 6‑сы гвардия уҡсылар див. 25‑се гвардия уҡсылар полкының взвод ком. ярҙамсыһы гвардия өлкән сержанты С. 1943 й. 8 июлендә Ольховатка а. янындағы алышта күрһәткән батырлығы өсөн үлгәндән һуң лайыҡ була. Ленин орд. м‑н бүләкләнгән (1943). Белорет ҡ. һәм Ольховатка а. урамдарға С. исеме бирелгән, Белореттың 17‑се мәктәбе ихатаһында уға һәйкәл ҡуйылған.
Әҙәб.: Рәсүлев Ғ.З. мәҡ. ҡарағыҙ.
Р.Х.Насиров
Тәрж. М.Х.Хужин


text:
Баш ҡалала күп балалы ғаиләләр өсөн ер участкалары етешмәй
Өфөлә күп балалы ғаиләләр һәм инвалид бала тәрбиәләгән ғаиләләр өсөн муниципаль ер участкалары етешмәй. Был хаҡта «Ижтимағи электрон гәзит» сайтында үткән онлайн-конференцияла Өфө ҡала Советы рәйесе Евгений Семивеличенко хәбәр итте.
— Ҡалала күп балалы ғаиләләрҙән — 1500-гә яҡын, инвалид бала тәрбиәләгән ғаиләләрҙән 600-ҙән ашыу заявка ҡабул ителде, — тине Евгений Семивеличенко. – Әлеге ваҡытта ер участкаларын бүлеү башланды, әммә улар күп түгел – яҡынса 30 участка бүленде. Ерҙәрҙе бүлеү өсөн төрлө процедуралар үтергә кәрәк. Бындай эш беҙҙә алып барыла, һәм көҙ башында ер участкаларын бүлеү әүҙемерәк алып барыласаҡ.
Ер участкалары әҙ булғанға күрә, Өфө хакимиәте өҫтәмә майҙандар эҙләү өҫтөндә эшләй, шул иҫәптән Өфө районына ҡараған майҙандар күҙ уңында тотола.


text:
Өфөлә Рәсәйҙең 24 ҡалаһынан наркотикка ҡаршы хәрәкәт активистары йыйыласаҡ
27 майҙан алып 30-на тиклем Өфөлә беренсе «Йәштәрҙең наркотикка ҡаршы волонтерҙар форумы» үтәсәк. Унда Рәсәйҙең 24 ҡала вәкилдәренең ҡатнашыуы көтөлә.
Мәскәү, Түбәнге Новгород, Һамар, Ырымбур, Белогорск, Воронеж – былар һәм РФ башҡа миллионлы ҡалаларынан 70-тән ашыу кеше йәштәр сәйәсәте өлкәһендә иң көнүҙәк мәсьәләләрҙе тикшерәсәк.
Дүрт көн дауамында йәштәр сәйәсәте, наркотикты контролдә тотоу учреждениелары белгестәре һәм активистары һүҙ көрәштереү майҙансыҡтарында наркоманияны иҫкәртеү һәм волонтерҙар хәрәкәтен үҫтереү темаларын күтәрәсәк.
Форум сиктәрендә төп ваҡиға ғилми-ғәмәли конференция буласаҡ, унда халыҡ-ара телекүпер һәм «Стопнаркотик» Бөтә Рәсәй ижтимағи хәрәкәттең төбәк бүлексәһен асыу ойоштороласаҡ. Шулай уҡ форумда ҡатнашыусыларҙы күңел асыу программаһы, флешмоб һәм Өфөнөң иҫтәлекле урындары менән танышыу көтә.
«Йәштәрҙең наркотикка ҡаршы волонтерҙар форумы» тантаналы рәүештә 28 майҙа 11 сәғәттә асыласаҡ.
Сараны РФ Йәштәр эштәре буйынса федераль агентлығы һәм «Стопнаркотик» Бөтә Рәсәй ижтимағи хәрәкәт булышлығында Өфө хакимиәтенең Йәштәр сәйәсәте буйынса комитеты ойоштора.


text:
Буласаҡ нефтсе һынатмай
20 октября 2014 йыл | Хаттар
Яңғыҙҡайын ауылында йәшәүсе Гөлнара Әхәт ҡыҙы – бәхетле әсәләрҙең береһе. Берҙән-бер улы Алмаз шатландырып ҡына тора үҙен. Мәктәп йылдарында яҡшы уҡыуы, спорт менән дуҫ булыуы хаҡында ғорурланып һөйләй әсәһе.
…хәбәр итә
20 октября 2014 йыл | Хаттар
Йөрәк яраларын уңалтып…
20 октября 2014 йыл | Хаттар
Бәлә кешенең үҙенән һорап килмәй тип юҡҡа ғына әйтмәйҙәр бит ул. Көтмәгәндә яҙмыш елдәре ныҡ ҡына иҫеп, аяҡтан йыға әҙәм балаһын.
Ҡаранйылғаның данлыҡлы ҡыҙы
20 октября 2014 йыл | Хаттар
1976 йылда ра-йон үҙәгендәге Ленин исемендәге клубта уҙғарылған ауыл хужалығы алдынғыларының йыйылышына беҙҙең "Йондоҙ” колхозынан бөтәһе 13 кеше барғайныҡ. Алдынғы механизаторҙар, һауынсылар, мал ҡараусылар булды унда.
Баш эйәбеҙ һиңә, әсәйем!
20 октября 2014 йыл | Хаттар
Әсәйем Нәжибә бынан 80 йыл элек йәмле Егән буйындағы Туғай ауы-лында донъяға килгән.


text:
- Подробности
- Просмотров: 415
БИШУЛ, табын ырыу‑ҡәбилә берләшмәһе составындағы ҡәбилә. Ырыу составы: Б. һәм Б.‑уңғар. Тамғалары: . Этник яҡтан Алтай һәм Үҙәк Азия төрки ҡәбиләләренә барып тоташа. “Бишул” этнонимы ҡаҙаҡтарҙа, ҡарағалпаҡтарҙа, нуғайҙарҙа, үзбәктәрҙә билдәле. 8—9 бб. Б. Урал буйының көньяҡ-көнбайышына төйәкләнә, унда боронғо венгрҙар, төрки һәм фин-уғыр ҡәбиләләре м‑н ҡушылып китә. 12—14 бб. ҡатай һәм табын ҡәбиләләре йоғонтоһонда була. 14—15 бб. Б. Ағиҙел һәм Өфө йй. араһында йәшәй, 18 б. Аҡкүл буйындағы терр‑яларҙы биләй. Башҡортостандың Рус дәүләтенә ҡушылыуынан һуң, ҡәбиләнең аҫаба ерҙәре Нуғай даруғаһының Бишул улусын тәшкил итә. Крәҫтиәндәр һуғышында (1773—75) ҡатнашҡан өсөн, Б. үҙ ерҙәренән ҡыуыла һәм Ағиҙел буйы уйһыулыҡтарына ҡумрыҡ, меңле, табын ҡәбиләләре ерҙәренә керҙәштәр сифатында урынлаша. 18—19 бб. аҙағында Б. йәшәгән терр‑я — Стәрлетамаҡ өйәҙенә һәм Өфө өйәҙенә, идара итеүҙең кантон системаһы осоронда 7‑се һәм 8‑се башҡ. кантондарына ҡарай (1798—1854 йй.). Хәҙ. ҡәбилә йәшәгән терр‑я Ҡырмыҫҡалы р‑нына инә.
Әҙәб.: Западные башкиры по переписям 1795—1917 гг. Уфа, 2001; Камалов А.А., Камалова Ф.У. Атайсал. Уфа, 2001.
Р.З.Йәнғужин
Тәрж. Ә.Н.Аҡбутина


text:
Өфөлә социаль торлаҡ төҙөүгә бушлай ер бирелә башлаясаҡ
Өфөлә Башҡортостандың дәүләт унитар предприятиелары менән ойошторолған социаль йүнәлешле коммерцияға ҡарамаған ойошмаларына торлаҡ төҙөү өсөн бушлай ер участкалары бирелә башлаясаҡ. Әүәлерәк республика етәкселеге ошондай участкалар биреү тураһында ҡарар ҡабул иткәйне. Бөгөн Өфө биләмәһендә участкалар биреү тәртибен ҡала депутаттары раҫланы.
Ҡала хакимиәте башлығының беренсе урынбаҫары Ринат Сәғитов билдәләүенсә, был документ комиссия ултырыштарында һәм ҡала Советы президиумында күп тапҡыр тикшерелеп, еренә еткереп эшләнде. Тикшереү дауамында башлыса ҡала прокуратураһы тәҡдимдәрен иҫәпкә алған бер нисә төҙәтмә индерелде.
Депутаттар менән раҫланған тәртипкә ярашлы, Өфө биләмәһендәге ер участкалары социаль торлаҡ төҙөү өсөн коммерцияға ҡарамаған ойошмаларға, аукцион үткәрмәйенсә, бушлай биреләсәк. Әммә бындай участкаларҙы алыу өсөн ойошмалар ғариза һәм кәрәкле документтар пакеты тапшырғанда социаль йүнәлешле ойошма менән Башҡортостандың вәкәләтле дәүләт башҡарма власть органы араһында төҙөлгән торлаҡ биналар төҙөлөшөнә субсидиялар күсереү тураһындағы килешеүҙең күсермәһен бирергә тейеш буласаҡ.
Бындай документтың булыуы бушлай ер участкаһы алыуға дәғүә иткән социаль йүнәлешле ойошмаға ысынлап та социаль торлаҡ төҙөүгә республика бюджетынан маҡсатлы средстволар бүленәсәген аңлата. Ҡала депутаттары фекеренсә, бындай килешеүҙең мотлаҡлығы бушлай ер участкалары бүлгәндә коррупцияға мөмкинлек ҡалдырмаясаҡ, һәм улар ысынлап социаль торлаҡ төҙөйәсәк ойошмаларға ғына биреләсәк.
Әгәр ер алған ойошма уны билдәләнгән ваҡыт эсендә үҙләштермәһә, бындай ойошмаға башҡаса участка бирелмәй.


text:
Муниципаль һайлауҙарҙа пропорциональ системаны индереүсе закон проекты
Рәсәй Президенты Дмитрий Медведев Дәүләт Думаһына муниципаль һайлауҙарҙа пропорциональ системаны файҙаланыуҙы ҡараған Федераль закон проектын индерҙе, тип хәбәр итте Кремлдең матбуғат хеҙмәте. Был вәкәләтле органдары кәмендә 20 депутат һайлаған муниципаль берәмектәргә ҡағыла. Закон проекты 30 ноябрҙә иғлан ителгән дәүләт башлығының Федераль Йыйылышҡа Мөрәжәғәтнамәһе положениеларын тормошҡа ашырыуға, урындарҙа сәйәси конкуренцияны үҫтереүгә һәм партияларҙың халыҡ алдында яуаплылығын күтәреүгә йүнәлтелгән.
Үҙгәрештәр менән бәйле, фракцияларға ингән депутаттарға һәм муниципаль берәмектәрҙең вәкәләтле органдарындағы фракцияларға талаптар билдәләнәсәк. Был талаптар депутаттар һәм Рәсәй субъекттарының дәүләт власы ҡануниәт органдарындағы фракциялар өсөн билдәләнгән талаптарға оҡшаш. Атап әйткәндә, фракцияға кандидаттар исемлеге составында һайланған бөтә депутаттар инә, шулай уҡ бер мандатлы йәки күп мандатлы һайлау округтары буйынса һайланған депутаттар инеүе мөмкин. Фракция кандидаттар исемлеге составында һайланған бер депутаттан торорға ла мөмкин.
Кандидаттар исемлеге составында һайланған депутат фракциянан сыға алмай. Был талаптарҙы күҙәтмәү депутатлыҡ вәкәләттәрен ваҡытынан алда туҡтатыуға килтерәсәк.
Күрһәтелгән үҙгәрештәр 1,2 мең вәкәләтле урындағы үҙидара органына ҡағыласаҡ. Башҡортостанда был үҙгәрештәр ҡала округтары, ҡала биләмәләре һәм муниципаль райондар Советтарына ҡағыласаҡ.


text:
Төбәктә ит йәрминкәләрендә 500 тоннанан ашыу продукция һатылған
Республика аграрийҙары үткән ял көндәрендә ойошторолған ауыл хужалығы йәрминкәләрендә 203,8 тонна продукция һатҡан. 10-11 декабрҙә Өфөнөң һигеҙ сауҙа майҙанында һатыу ойошторолдо. Йәрминкәләр Белорет, Благовещен, Дәүләкән, Ишембай, Мәләүез, Нефтекама, Салауат, Сибай ҡалаларында үтте. Үткән ял көндәрендә 1089 һатыу урыны ойошторолдо. Яҡынса мәғлүмәттәр буйынса, был сараларҙа республиканан 33500 кеше аҙыҡ-түлек продукттары һатып алаған.
Һуңғы йәрминкәләрҙә ҡала халҡы һыйыр итенә өҫтөнлөк биргән. Ул 114 тоннанан ашыу һатылған. Шулай уҡ 37,6 тонна сусҡа ите һатылған. Үткән ял көндәрендә генә йәрминкәләрҙә 24,7 тонна йәш йылҡы ите һатып алынған. Ҡаҙ итен дә яҡшы алалар – 9,3 тонна һатылған. Ит йәрминкәләрендә йәмғеһе 553,9 тонна продукция һатылған, тип хәбәр иттеләр Башҡортостандың Сауҙа һәм ҡулланыусылар хоҡуҡтарын яҡлау буйынса дәүләт комитетынан.


text:
Һүҙ тылсымы – рухи балҡыштаҠатын-ҡыҙҙың ниндәй хужабикә булыуын белер өсөн уның аш бүлмәһенә үтер кәрәк. Таҙалыҡ, бөхтәлек, һәр нәмә урынында булып, ҡулдарының нисек тилбер йүгереп тороуынан бында тынғыһыҙ, һәр эште теүәл һәм еңел башҡара торған зат йәшәүен тоҫмаллайһың. Бына...
Ташкенттың төп башҡортоКөндәлектә түгел, сәхнә кейемдәрендә лә милли нағыштарҙы, бигерәк тә ҡурай символикаһын ҡулланыусы ҡатын-ҡыҙҙар милләттәштәр араһында һирәк осрай. Шуға ла Интернетта ҡурай биҙәге һалып ҡаймаланған матур зәңгәр күлдәкле һылыу ҡатын иғтибарымды йәлеп...
Күҙ нурҙары һеңгән китапҡа...Ихласлыҡ, ябайлыҡ, ихтирам – уның асылында. Кешеләрҙең хәленә инә, тоя һәм аңлай белеү уның ошо күркәм сифаттарына нигеҙләнәлер ҙә. Абруйлы нәшерсебеҙҙең республикабыҙ һәм милләтебеҙ алдындағы бихисап хеҙмәттәрен теҙеп яҙыр алдынан нәҡ әлеге...
«Иң мөһиме – күңелдәге ихласлыҡ»Уның өсөн үҙе йәшәгән бөтә өс заман да берҙәй ҡәҙерле: юғары рух тантана иткән совет осоро ла, ижад өсөн киң юлдар асылған бөгөнгө лә, зилзиләләренән бигерәк, һөнәри үҫеш баҫҡыстары менән хәтерҙә ҡалған үҙгәртеп ҡороу йылдары ла. Вазифаһы буйынса...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Силәбе өлкәһендә Ҡоншаҡ метеоритының киҫәге табылдыФото: Силәбе тыуған яҡты өйрәнеү музейының матбуғат хеҙмәте
Силәбе өлкәһендә Ҡоншаҡ метеоритының киҫәге табылды
Силәбе өлкәһендә Ҡоншаҡ метеоритының киҫәге табылдыФото: Силәбе тыуған яҡты өйрәнеү музейының матбуғат хеҙмәте
ӨФӨ, 2015 йыл, 29 июль. /«Башинформ» мәғлүмәт агентлығы, Арина Рәхимҡолова/.
Силәбе эргәһендә ярты быуат элек төшкән метеориттың киҫәген тапҡандар. Силәбе өлкәһенең Башҡорт йәштәре союзы хәбәр итеүенсә, 1949 йылдың 11 июнендә ергә төшкән Ҡоншаҡ метеоритының киҫәктәре һирәк осраусы экспонаттар тип иҫәпләнә. Уларҙы Силәбе ҡалаһының тыуған яҡты өйрәнеү музейында күрергә мөмкин.
XX быуатта дөйөм ауырлығы 200 килограмлыҡ 20-гә яҡын метеорит киҫәктәрен йыйғандар, ләкин 1960 йылда улар бөткән, тип һөйләнеләр музейҙың матбуғат хеҙмәтендә. Былтыр һәм быйыл геологтар иһә йәнә шундай киҫәктәрҙе тапҡан.
Ғалимдарҙың мәғлүмәттәре буйынса, 66 йыл элек шартлаған Ҡоншаҡ метеоритына 720 миллион йәш. Уның киҫәктәре Ҡоншаҡ районы биләмәһенә генә түгел, урындағы Сыбаркүлгә лә төшкән.


text:
23 ноябрҙә өфөләрҙе сәнәғәт предприятиелары вакансиялары йәрминкәһенә саҡыралар Фото: Олег Яровиков
23 ноябрҙә өфөләрҙе сәнәғәт предприятиелары вакансиялары йәрминкәһенә саҡыралар
23 ноябрҙә өфөләрҙе сәнәғәт предприятиелары вакансиялары йәрминкәһенә саҡыралар Фото: Олег Яровиков
ӨФӨ, 2017 йыл, 22 ноябрь. /«Башинформ» мәғлүмәт агентлығы, Галина Бахшиева/.
23 ноябрҙә баш ҡалала сәнәғәт предприятиелары өсөн вакансиялар йәрминкәһе ойошторола.
«Башинформ» агентлығына Өфөнөң халыҡ мәшғүллеге үҙәгенән хәбәр итеүҙәренсә, тәҡдим ителгән һөнәрҙәр араһында — әйҙәүсе инженер, автомобиль водителе, йөк тейәүсе, инженер, инженер-конструктор, контролер, участка мастеры, кран машинисы, оператор, һаҡсы, эшсе, мебель йыйыусы, слесарь-ремонтлаусы, токарь һәм тракторсы.
Бынан тыш, йәрминкәгә килеүселәргә мәшғүллек өлкәһендәге дәүләт хеҙмәттәре күрһәтелә. Шулай уҡ хеҙмәт баҙарындағы хәл тураһында мәғлүмәт, компьютер диагностикаһы, психолог кәңәштәре, һөнәри йүнәлеш буйынса консультациялар биреү ҡаралған.
Бөтә хеҙмәттәр ҙә бушлай.
Вакансиялар йәрминкәһен үткәреү урыны һәм ваҡыты: Ибраһимов бульвары, 47/1, иртәнге сәғәт 10-дан көндөҙгө 12-гә тиклем.


text:
Коллектив менән «УРАЛ»ға
Әлеге ваҡытта балаларҙа илһѳйәрлек тойғоһо, һуғыш һәм тыл ветерандарына хѳрмәт тәрбиәләү йәһәтенән мәктәп гѳр килеп Бѳйѳк Еңеүҙең 70 йыллығына арналған саралар ойоштора. Һәр аҙна дүшәмбе “Батырҙар эстафетаһы” линейкаһы уҙа. Линейка барышында балалар үҙҙәренә оҡшаған һуғыш геройы тураһында һѳйләй, патриотик йырҙар йырлай һәм эстафетаны икенсе класҡа тапшыра. Был сара 9 Май - Еңеү байрамына тиклем барасаҡ. Бѳйѳк Ватан һуғышы, Еңеү темаһына арналған һүрәттәр конкурсында ла, тарих аҙналығында ла бѳтәһе лә теләп, әүҙем ҡатнашҡан. Яҡын арала Инйәр, Йѳйәк хакимиәте биләмәһендә йәшәгән тыл һәм һуғыш ветерандары, яугир-ин-тернационалистар менән осрашыу үткәрергә йыйыналар.
Э. МѲХӘМӘҘИЕВА.
Автор фотоһы.


text:
Башҡортостан энергетиктары оперативлыҡты күтәрә
Башҡортостан энергетиктары электрон бәйләнеш индереү иҫәбенә ресурстарҙы һәм ваҡытты экономиялай. Мәҫәлән, “Башкирэнерго” асыҡ акционерҙар йәмғиәтенең “Энергосвязь” филиалында секундына 10 һәм 100 мегабит мәғлүмәт тапшырыу каналдары файҙаланыуға тапшырылды.
Предприятиеның матбуғат хеҙмәтендә хәбәр итеүҙәренсә, был каналдарҙың өҫтөнлөгө – өҫтәмә ҡорамалдар һатып алыуҙы талап итмәгән универсаль Ethernet-протоколды ҡулланыу. Мәғлүмәттәрҙе ебәреү тиҙлеге һәм күләме ҡырҡа артты. Заманса технологияларҙы ҡулланыу технологик мәғлүмәттәрҙе ҡабул итеү тиҙлеген арттырҙы.


text:
- Подробности
- Просмотров: 422
БӘХТИЗИНА Гөлсөм Заһит ҡыҙы (9.11.1932, Ҡазан), токсиколог. Мед. ф. д‑ры (1983). БАССР‑ҙың атҡ. фән эшмәкәре (1986). З.И.Бәхтизиндең ҡыҙы. БДМИ‑ны тамамлағандан һуң (1958) Нуриман р‑нында, 1960—2001 йй. Өфө хеҙмәт мед. һәм кеше экологияһы ҒТИ‑нда эшләй: 1983 й. алып бүлек етәксеһе, 1998 й. — баш ғилми хеҙм‑р. Фәнни хеҙмәттәре сәнәғәт экотоксиканттары тәьҫирендә кешенең нейроэндокрин системаһының патоморфологияһын, төрлө ауырыуҙарҙы дауалағанда пептидтар ҡулланыу һөҙөмтәлелеген өйрәнеүгә арналған. Б. илдә тәүге тапҡыр һөнәри ауырыуҙар ваҡытында яңы дауалау йүнәлеше (биорегуляциялаусы терапия) индерә башлай. 200‑ҙән ашыу фәнни хеҙмәт авторы.
Тәрж. Г.Ҡ.Ҡунафина


text:
Стәрлебаш районы педагогтары ярты йыл дауамында компенсация алмаған
Стәрлебаш районының мәғариф бүлеге педагогтарға закон менән ҡаралған ташламалар өсөн түләмәгән. Республика законына ярашлы, ауылда йәшәгән һәм эшләгән мәғариф учреждениелары хеҙмәткәрҙәре торлаҡ-коммуналь хужалыҡ хеҙмәттәренә, фатир өсөн түләүгә, яғыулыҡ һәм уны ҡайтарыуға сығымдарҙы тулыһынса ҡаплатыуға хоҡуҡлы.
— 2011 йылдың өсөнсө һәм дүртенсе кварталы өсөн 54 педагог алдындағы бурыс 391 мең 157 һумға еткән. Прокуратура педагогтар мәнфәғәтендә судҡа тейешле дәғүәләрен ебәрҙе, әле улар тикшерелә, — тип хәбәр итте Стәрлебаш районы прокуроры урынбаҫары Дмитрий Елизаров.


text:
Фото:
Өфөнөң 39-сы гимназияһында «Урал батыр» эпосы донъяның төрлө телдәрендә яңғыраны
Фото:
ЮНЕСКО эштәре буйынса Башҡортостан Республикаһы комитеты һәм Өфөнөң 39-сы гимназияһы (ЮНЕСКО-ның ассоциялаштырылған мәктәбе) онлайн режимда «Урал батыр» башҡорт халыҡ эпосының Халыҡ-ара уҡыуҙарын үткәрҙе.
«Урал батыр» башҡорт, рус, татар, инглиз, әрмән, белорус, болгар, ҡытай, ҡырғыҙ, немец, украин, француз телдәрендә яңғыраны.
Гимназия директоры Ирина Кейекбаева әйтеүенсә, был проекттың үҙенсәлеге – эпос онлайн режимында өҙлөкһөҙ, һәр бүлеге төрлө илдәр телендә уҡылды. Ҙур әҙерлек эше ҡатнашыусыларға башҡорт мәҙәниәте һәм халыҡ ижады менән танышыуҙан тыш, эпосты үҙенең милли колориты аша күрһәтергә мөмкинлек бирҙе.


text:
Газета "Йәшлек" » Әҙәбиәт » Страница 3
Үәт, ҡыҙыҡ! (23.03.2018)
Әҙәбиәт / Юмор // 26-03-2018, 11:48
Мәктәп директоры урамда йөрөгән пингвинды күреп ҡалған да, Иректе саҡырып:
– Был аҙашҡан ҡошто зоопаркка алып бар, – тигән. Икенсе көндө ни күрһен, пингвин тағы ла мәктәп янында йөрөп ята икән. Директор, асыуланып:
– Ирек, мин бит һиңә пингвинды зоопаркка алып барырға ҡушҡайным!
– Зоопаркта булдыҡ инде… Хәҙер уның киноға барғыһы килә…...
Үәт, ҡыҙыҡ! (16.03.2018)
Әҙәбиәт / Юмор // 20-03-2018, 08:00
Үгәй тиһәләр ҙә… (хикәйә)
Әҙәбиәт / Проза // 13-03-2018, 12:37
Аллаға шөкөр… Бала табыу йортона алып килеп еткерҙе ирем… Табип та уңай тура килде: ашығып, йәһәт кенә тәпәш тапчанға һалып ҡараны-ҡарауын, тик бер ни ҙә өндәшмәйенсә, ҡайҙалыр сығып китте. Бер нисә минут үттеме-юҡмы, хәлем кинәт ауырлашты. Шөбһәләнә башланым… Ҡурҡтым. Бар теләгем – балаҡайым имен-аман ғына яҡты донъяға килһен. Эргәмә берәү килһәсе... Йә Аллам… Ярҙам ит инде… Әле генә һин дә мин инем дә баһа. Бер ни уйларлыҡ хәлдә түгелмен: ҡысҡырмайым да, берәүҙе лә саҡырмайым да. Әлеге табип та бына-бына шар асыҡ торған ишектән килеп инер ҙә, хәлемде күреп йыуатыр, бер ни булмағандай, нисек кәрәк шулай сабыйымды тыуҙырырға ярҙамлашыр… Бик оҙаҡ ваҡыт үткән кеүек тойолдо. Түҙер хәлем ҡалмағас, иҙән йыуып йөрөүсе йыйыштырыусыға: “Ниңә килмәйҙәр һуң?” – тип ялыныслы күҙҙәремде төбәнем. Ул миңә башын да күтәреп ҡарамайынса: “Ошо ауыл бисәләре ваҡыттары килеп төртөлгәс киләләр ҙә… Ана, менеп ят, үргә, махсус креслоға… Табип ни, хәҙер килер… Шыл… Йәһәт кенә йыуып сығайым да...” – тине. Ул урынға нисек үрмәләгәнмендер, һис кенә лә хәтерләмәйем. Сараһыҙлыҡтан кемделер ярҙамға саҡырам, тик тауышым сыҡмай. Креслоға менеп тә яттым, тыуымға килеп терәлгән балаҡайым уҡ һымаҡ атылып сығып, ҡаршылағы тимер батареяға барып та бәрелде… Эргәмдә әҙәм заты юҡ. Килеп тыуған хәлдән бына-бына йөрәгем шартлар ҙа туҡтар һымаҡ… Ғазаплы тетрәнеүҙән күҙ ҡараңғыланды. Артабан аңымды юғалтҡанмын…...
Үәт, ҡыҙыҡ! (9.03.2018)
Әҙәбиәт / Юмор // 12-03-2018, 11:03
Ике дуҫ осраша. Береһе зарлана:
– Был ҡатын менән башҡаса йәшәй алмайым. Һәр көн һайын: «аҡса бир» ҙә «аҡса бир».
– Уға ниңә шул тиклем аҡса кәрәк?
– Белмәйем. Биреп ҡарағаным юҡ.
* * *
– Доктор, ҡатынымдың тауышы юғалды. Нимә эшләргә икән?
– Ә һин төнгө cәғәт өстә ҡайтып ҡара.
* * *
– Ҡурҡыныс хәл тыуғанда руль артындағы ҡатын-ҡыҙ нимә эшләй?
– Руль артына йәшенә.
...
Ҡарт бүре (хикәйә)
Әҙәбиәт / Проза // 8-03-2018, 09:00
Хөснулла таңға ҡарай ҡурҡыныс төш күрҙе. Ҡышҡы урманда уны йөндәре ойошоп бөткән бер ҡарт бүре баҫтыра. Тештәре ҡанға буялған йыртҡыс уны ҡыуып етте лә бер ырғыуҙа ергә йыҡты, алҡымына үрелде. Хөснулла унан бар көсөнә ысҡынырға тырыша, ә үҙе бер туҡтауһыҙ ялбара:
– Мине, зинһар, бер юлға ҡалдырып тор... Минең әле был донъяла ҡылған оло гонаһтарым бар. Уларҙы тегендә үҙем менән бергә алып китә алмайым... Шуларҙы донъялыҡта юйып, рәнйеткән кешеләремде ризалыҡта ҡалдырып китәйем......
– Мине, зинһар, бер юлға ҡалдырып тор... Минең әле был донъяла ҡылған оло гонаһтарым бар. Уларҙы тегендә үҙем менән бергә алып китә алмайым... Шуларҙы донъялыҡта юйып, рәнйеткән кешеләремде ризалыҡта ҡалдырып китәйем......
Үәт, ҡыҙыҡ! (2.03.2018)
Әҙәбиәт / Юмор // 5-03-2018, 12:12
Ала һыйыр мәҙәктәре
Әҙәбиәт / Юмор // 4-03-2018, 09:00
Аҡыллы, зирәк, баш бирмәҫ ҡара-ала һыйырыбыҙҙың мажаралары ҡыҙыҡ та, ҡыҙғаныс та булды
Кешеләр тураһында бик күп мәҙәк хәлде бәйән итергә мөмкин. Ә был юлы һеҙгә үҙебеҙҙең һыйырыбыҙ тураһында һөйләргә булдым. Бигерәк легендар булды Зойкабыҙ. Мал-тыуар бик аҡыллы, тип кеше һөйләгәненә ышанмаҫ инем, әгәр ҙә үҙебеҙҙең баштан үтмәһә....
Иманға юл
Әҙәбиәт / Проза // 4-03-2018, 08:30
Ҡала ҡыҙы Наилә бәләкәйҙән өләсәһенең доғаларын тыңлап, уның өгөт-нәсихәттәренә ҡолаҡ һалып үҫте. Буласаҡ ире Алмас менән мәсеттә танышты. Йәш һылыу ҡатын намаҙға баҫты, мәсеткә йөрөп, ислам нигеҙҙәренә төшөндө. Дингә килеүенә өс йыл тигәндә Наилә яулыҡ ябынды, оҙон итәкле күлдәккә күсте. Мосолман ҡатындары һымаҡ кейенә башланы....
Телевизор тәрбиәһе
Әҙәбиәт / Юмор // 28-02-2018, 08:00
Бәләкәс Ислам һуңғы арала телевизор янынан һис тә китмәй. Теле иртә асылды, һәр өндө асыҡ итеп әйтә белә. Көндән-көн яңы һүҙҙәр оторға әүәҫләнеп алды, оҡшап ҡалғандарын кәрәкһә-кәрәкмәһә лә ҡулланып ҡуя. Реклама башланыу менән йүгереп килә, нимә тураһында һүҙ барғанын аңламаһа ла, ҡыҙыҡһынып ҡарай.
– Экскаватор!
– Йогурт!
– Абрикос!
– Макияж!
– Конъюнктивит!...


text:
Мөбәрәк байрамды ҙурлап
30 июня 2017 йыл | Йәмғиәт
Красноусол мәсетенә мосолмандар Ураҙа байрамы айҡанлы ғәйет намаҙы башланырҙан байтаҡ алда йыйыла башланы. Күптәр тап ошо байрам айҡанлы бирелә торған фытыр саҙаҡаһын һалып, имамдарҙан доға ҡылдырырға ашыға.
Юл хәүефһеҙлеге – улар иңендә
30 июня 2017 йыл | Хоҡуҡ, Йәмғиәт
Йылдан-йыл юлдарҙа төрлө маркалы автомобилдәрҙең һаны арта бара. Быға аптырарға ла түгел, сөнки кеше йәмәғәт транспортында йөрөүгә ҡарағанда, шәхси автомашинаны хуп күрә. Уларҙың өҙлөкһөҙ хәрәкәте ваҡытында хәүефһеҙлекте тәьмин итеү менән Юл хәрәкәте хәүефһеҙлеге хеҙмәтенең дәүләт инспекцияһы шөғөлләнә. 3 июлдә юлдарҙа тәртип һәм именлек һаҡсылары үҙҙәренең һөнәри байрамын билдәләй. Районыбыҙ ЮХХДИ-һы 12 кешене берләштереп, шуның 7-һе – юл-патруль хеҙмәте инспекторҙары. Һөнәри байрамдары уңайынан ЮХХДИ-ның өлкән дәүләт инспекторы, полиция майоры Марсель Мазһар улы МӘХИЙӘНОВҡа мөрәжәғәт иттек. Һүҙ – уға:
Гәзит дуҫтары бүләкле булды
30 июня 2017 йыл | Матбуғат
29 июнь көндө редакция бинаһы гөрләп торҙо. Иртән иртүк "Бәхетле авто” отошонда ҡатнашып бүләк оторға килеп еткәндәр ине.
Подписка оҙайтыла
30 июня 2017 йыл | Матбуғат
Хөрмәтле гәзит уҡыусылар!
Ун көнлөктә кемдәр "Табын” гәзитенә яҙылып өлгөрмәгән, подпис-ка 15 июлгә тиклем оҙайтыла.
29 июнгә ҡарата әлегә гәзитебеҙгә 1678 кеше яҙылған. Тиражыбыҙҙы былтырғы кимәлдә һаҡлап ҡалыу өсөн бергәләшеп байтаҡ тырышлыҡ һалаһы бар әле. "Табын”ға ярты йылға яҙылыу хаҡы 835 һум 26 тин (индексы 50675), пенсионерҙар өсөн 764 һум 16 тин (06075) тора. Бынан тыш Красноусолда йәшәүселәр өсөн альтернатив подписка ла ойошторола. Бындай осраҡта 630 һумға яҙылырға була. "Табын”дың электрон вариантының хаҡы – 521 һум.
"Табын”ға яҙылығыҙ, алдырығыҙ, уҡығыҙ, таратығыҙ!
Ун көнлөктә кемдәр "Табын” гәзитенә яҙылып өлгөрмәгән, подпис-ка 15 июлгә тиклем оҙайтыла.
29 июнгә ҡарата әлегә гәзитебеҙгә 1678 кеше яҙылған. Тиражыбыҙҙы былтырғы кимәлдә һаҡлап ҡалыу өсөн бергәләшеп байтаҡ тырышлыҡ һалаһы бар әле. "Табын”ға ярты йылға яҙылыу хаҡы 835 һум 26 тин (индексы 50675), пенсионерҙар өсөн 764 һум 16 тин (06075) тора. Бынан тыш Красноусолда йәшәүселәр өсөн альтернатив подписка ла ойошторола. Бындай осраҡта 630 һумға яҙылырға була. "Табын”дың электрон вариантының хаҡы – 521 һум.
"Табын”ға яҙылығыҙ, алдырығыҙ, уҡығыҙ, таратығыҙ!
Барыһы ла үҙебеҙҙән тора
30 июня 2017 йыл | Йәмғиәт
Район хакимиәте башлығы Рәмил Бохаров етәкселәр, район Советы депутаттары менән берлектә киңәйтелгән кәңәшмә үткәрҙе.


text:
- Подробности
- Просмотров: 298
МАҢҠА АУЫРЫУЫ, кеше һәм хайуандарҙың Burkholderia mallei бактериялары тыуҙырған инфекцион ауырыуы. Хайуандарҙан йомро тояҡлылар (аттар, ишәктәр, ҡасырҙар, ҡасыр‑ишәктәр) нығыраҡ бирешеүсән, һирәк осраҡта ауырыу дөйәләрҙә һәм йыртҡыстарҙа осрай. Ауырыу тыуҙырыусыны таратыусылар — ауырыу хайуандар. Ауырыу йәрәхәтләнгән тире һәм лайлалы тиресә аша алиментар юл м‑н йоға. Инкубация осоро 2 көндән 21 көнгә тиклем. Төп билдәләре: тән т‑раһының күтәрелеүе, йөрәктең хәлһеҙлеге, үпкәлә һ.б. эске ағзаларҙа, лайлалы тиресәлә, тирелә маңҡа төйөрҙәре, һуңынан сей яралар барлыҡҡа килеүе. Ауырыу хайуандарҙы асыҡлау өсөн махсус диагностик һынауҙың (маллеинизация) мәғлүмәттәрен ҡулланалар. Дауалау үткәрелмәй, зарарланған хайуандарҙы юҡҡа сығаралар. Иҫкәртеү: аттарҙы йыл һайын яҙғы баҫыу эштәре башланыр алдынан маллеинизациялау, һуғым һуйыу алдынан клиник тикшеренеүҙәр үткәреү һәм маллеинизациялау һ.б. М.а. Рәсәйҙә, ш. иҫ. Башҡортостанда, 1940 й. бөтөрөлә. М.а. эпизоотологик үҙенсәлектәренең фәнни тикшеренеүҙәре респ. 30‑сы йй. Ветеринария лабораторияһында Г.И.Исанин тарафынан үткәрелә.
Әҙәб.: Исанин Г.И. Итоги борьбы с сапом в Башкирии и дальнейшие задачи //Труды Башкирской научно‑исследовательской ветеринарной станции. Уфа, 1941. Т.3.
У.Ғ.Ҡадиров
Тәрж. Г.А.Миһранова